open-index/open-wikipedia-markdown huggingface dataset:
鯨魚

**鯨魚**屬於鯨目（**Cetacea**）嘅生物，係海洋哺乳動物，大部份住喺海洋。雖然鯨魚呢個名有個魚字，但係佢哋係哺乳動物，唔係魚。目前，科學分別到嘅鯨魚有大約 80 個品種。

## 構造
鯨魚嘅後肢已經退化（除咗古鯨亞目之外）。前肢同尾進化成鰭，方便喺水中移動。有啲品種嘅背脊重有一個由皮膚做成嘅背鰭。鯨魚嘅背鰭係無骨嘅。因水有浮力，佢哋嘅肋骨脆弱，又無外耳。鯨目動物腦部發達，好聰明。

其中抹香鯨個頭有全身三分之一咁長，裝住已知最大嘅腦，重達 7 kghttp://freewebs.com/cherubfish/ocean_WorldRecord.htm#biggest。而樽鼻海豚最聰明，佢哋嘅智商可以有三歲細路咁高。

## 分類
:界：動物界
::門：脊索動物門
:::綱：哺乳綱
::::目：鯨目
:::::亞目：古鯨亞目（絕種）
:::::亞目：齒鯨亞目
:::::亞目：鬚鯨亞目

## 保育
大部份嘅鯨魚都係瀕危品種，有絕種可能。即係數量好少。因繁殖能力差，一胎只可以有一隻，生長期又耐，好耐先可以成熟。加上人類嘅過量捕殺，生存機會就更渺茫。雖然好多國家都有設保護自己本土鯨魚嘅組織，但係唔係自己領土就理都唔理。

目前，好少環保組織保護鯨魚，得綠色和平、WDCS、IFAW幾個。

國際綠色和平分部『海洋保護者』（Ocean Defenders）表示，人類同其他組織都唔明白保護鯨魚嘅重要性。

喺香港，目前大約有 16 種鯨豚出現記錄，除咗中華白海豚同江豚喺香港水域定居之外，其餘大部分都係擱淺或者意外闖入嘅。所有海洋哺乳動物喺香港都受到法例保護。

## 捕鯨

捕殺鯨魚有分科研性捕鯨同埋商業性捕鯨。科研性即係用捉返來嘅鯨魚來做研究；商業性捕鯨，係捉鯨魚來食。

目前，國際捕鯨協會（International Whaling Commission，縮寫IWC）已禁止一切商業性捕鯨，但日本、挪威同冰島都用科研為理由捕殺鯨魚，事實上係捉鯨魚來食，即係商業性捕鯨。利用呢條法律罅（音 la3），日本總共成功捕鯨 41 次。

日本重用鯨肉來做學生嘅飯盒，想新一代嘅日本人食多啲鯨魚，等日本啲鯨肉製作有錢收，惹起各生物學者同鯨魚迷反感。

2006年1月，綠色和平企圖出海阻止日本嘅鯨類研究所，鯨類研究所冇讓步，用捕鯨船『第一京丸』（Kyomaru 1）重有『日新丸』（Nisshin Maru）同綠色和平撞船。『第二勇新丸』（Yushin Maru 2）向綠色和平嘅工作人員噴水，『勇新丸』（Yushin Maru）嘅捕鯨者用水同鯨血噴綠色和平嘅工作人員。因為爛船，綠色和平唯有去整船，令鯨類研究所成功捕獲 845 條鯨魚，其中有品種係受保護品種。

2006年11月15號，日本出咗 6 隻前往南極嘅捕鯨船，準備捉 945 條鯨魚，分別係 935 條小鬚鯨同埋 10 條長鬚鯨，又話好可能會捉 50 條座頭鯨，但係，因為捕鯨船着火，未能如願。

2008年，日本打算喺南極捉超過一千條鯨魚，兼去埋澳洲海域捉50條就嚟絕種嘅座頭鯨。澳洲強烈反對，日本就話澳洲歧視日本人，因為捕鯨係日本人嘅「文化」。日本各個機構成日話，捕鯨係日本人嘅文化，重話任何反捕鯨嘅人都係對日本人種族歧視，去到2008年更話埋澳洲歧視日本。http://forum.greenpeace.org/int/showthread.php?t=5197

## 參考
# Ocean Defender 綠色和平嘅分部之一，有新聞同 blog
# Greenpeace Forum 綠色和平論壇，有鯨魚討論區
# 捕鯨電視頻道 有影片同埋綠色和平嘅電視，包括撞船、捕鯨過程之類嘅影片
# 海洋澳秘 由國際綠色和平論壇壇主開嘅中文或廣東話網站（主要觀眾係青少年，所以口氣比較俗語化同簡單）
# 保護海洋電視頻道 有噴水噴血，反船環節
# No Whaling Campaign 有中文版，內含鯨魚同捕鯨資料，重有好多簽名活動

## 延伸閱讀

* 香港海豚保育學會網頁 
* 《自然珍藏系列-鯨與海豚圖鑑》ISBN 957-9684-16-2
* 《中國鯨類》ISBN 962-86278-1-3
* 《台灣鯨類圖鑑》ISBN 978-986-7112-37-8
沙漠化

**沙漠化**指原本由植物覆蓋嘅土地變成不毛之地嘅自然災害現象。所指嘅「沙漠」多數強調土地唔適合植物生長或者發展農業，而唔係因為地域本身乾燥所造成嘅沙漠氣候。不過，冇植物生長嘅土地由於唔能夠蒸散分配水分，結果亦都可能反而導致乾燥氣候。

沙漠化現象可能係自然嘅。作為自然現象嘅沙漠化係因為地球乾燥帶移動，所產生嗰氣候變化導致局部地區沙漠化。不過，今時今日世界各地沙漠化嘅原因，多數係歸咎於人為原因。人口急速增長，所居住嘅土地被過份耕種或者飼養禽畜，導致土地枯渴唔適合種嘢。

中東嘅美索不達米亞地區（即係今日嘅伊拉克）係世上最早發展農業嘅地域之一，從而發展成世上最早嘅文明發祥地之一。美索不達米亞嘅土壤本來好肥沃嘅，不過由於過度嘅農業活動、加上啲人唔理土地長期枯渴，重開發河段上流、採伐森林，搞到上流土地吸收唔到啲雨水，雨水一氣咁流入河度，造成水土流失同埋水浸。

根據中國國家林業局喺2006年6月17號嘅公佈，中國沙漠化土地達到173萬9700平方公里，佔國土面積18%以上，影響全國30個一級行政區（省、自治區、直轄市）。

## 參考
華列他

**華列他**（**Valletta**，中國大陸譯**瓦萊塔**）係馬耳他首都，位於馬耳他本島東部沿岸。面積只係得0.55平方公里，2000年估計人口7,048。

## 史
喺1565年嘅馬爾他大圍攻之中，統治馬耳他嘅醫院騎士團擊退咗奧斯曼帝國嘅侵襲。騎士團為咗防止敵人再度襲擊，決定要起一座堅固嘅要塞都市。1566年3月28日，當時嘅騎士團總團長Jean Parisot de la Valette就為華列他城奠基，重賜名畀佢。華列他於是就發展成為繁華嘅市區嘞，而當地大部分古色古香嘅建築都係源自騎士團統治時期嘅。為咗保衛華列他城，騎士團喺城入面起咗座向海嘅碉堡，而家列為聯合國教科文組織世界遺產之一。

經過騎士團統治時期同埋短暫嘅法國統治時期之後，華列他嘅建築喺19世紀初受到咗英國統治嘅影響。啲建築嘅閘門改闊咗，又或者重新起過咁。第二次世界大戰期間，華列他遭受到德國同意大利軍隊空襲，多處地方受到嚴重損壞。最知名嘅損壞係喺19世紀初起嘅、離華列他城門冇幾遠嘅歌劇院。

圍城入面現存嘅歷史建築包括：
* 位於Republic Street嘅聖約翰聯合教堂（St John's Co-Cathedral，原本係騎士修道教堂）；
* 位於碉堡附近嘅首相辦公室；
* Palace Square對面、Republic Street上面嘅總統辦公室；
* 位於South Street嘅馬耳他國家美術館；
* 位於Republic Street嘅的馬耳他國家考古博物館；
* 馬耳他國會大樓（原本係騎士團宮殿，Grand Master's Palace）等等。

## 地理

華列他位於馬耳他本島東部沿岸嘅半島度，兩邊係天然海港Marsmaxett同Grand Harbour，係全國嘅主要海港。貨物起卸區設於Marsa，而郵輪客運站就喺Grand Harbour度。

華列他面積得0.55平方公里，大細只係相當於其他世界大國嘅細區仔。作為馬耳他嘅首都，華列他係國家嘅行政、商業中心，亦係全國嘅運輸樞紐。馬耳他嘅公共運輸系統好依靠陸路，主要嘅公共交通工具係巴士，而全國大部分嘅巴士路線都會經過華列他城門外嘅巴士總站。城入面要揸車受到一定嘅限制，部分主要道路就劃為行人專用區。

## 文化

華列他城入面有多座古色古香嘅建築，聚集咗啡廳、餐館、銀行、酒店、政府辦公室等等。碉堡就改設為公園，畀遊客觀賞海港同埋馬耳他島上嘅景色。

喺一眾古建築之中，Old Theatre Street嘅Manoel Theatre，自1732年起已經係演藝場地㗎嘞。嗰間音樂廳當年由騎士團團長António Manoel de Vilhena起嘅，而家多數用嚟做古典文藝表演，亦都有時用嚟搞詩詞朗誦會、爵士樂、民俗樂、搖滾樂等表演呀咁。

每年2月10號，華列他全城會慶祝聖保羅日。

華列他亦都因華列他足球會（Valletta FC）變得好出名，係馬耳他島上最強勁嘅足球會之一。

2005年，史提芬·史匹堡嘅電影作品《慕尼黑》嘅部分場景，就係喺華列他度拍㗎嘞。
A

**A**係拉丁字母第一個字母，大階寫做A，形似金鐘架，細階寫做**a**。 通常喺廣東話入面會讀成粵拼：ei1、國際音標[ei̯˥]。

## 發音

### 附加符號導致嘅變音

## 史
A字原本係埃及神聖文字或者係原閃族字母個牛頭象形文字。

公元前1600年，腓利基字母每個字係綫形(linear form)，成為之後其他形式嘅基礎。佢個名一定同希伯來字母aleph有一定關係，同樣，都同阿拉伯字母alif有關。

呢隻字母，腓利基或其他閃族話，係喉塞音來。之但係，古希臘人借呢隻字母，做響音，叫佢做alpha。大概公元前8世紀，早期希腦文係打側寫，到咗後期就變咗依家咁。雖則有啲地方會一隻腳短咗。

埃特魯斯坎人將希臘字母帶到意大利，無改過任何嘢。而羅馬人就將埃特魯斯坎字母來寫拉丁文，最後就變成家下嘅拉丁字母，畀唔同話記嘢。

呢個字母有兩隻小寫。一隻係手寫成日用嘅，一個圈加尾一棟。而印刷品呢，就用一圈仔再搵個大圈包住佢。呢兩款都係由大寫變成。寫希臘嗰陣，就好似下面安修爾體個版本。而好多字型都會將右腳打棟。羅馬體就將隻腳變咗圈，而有啲就唔要長腳，變咗手寫咁。

## 注

## 出面網頁
自然科學

**自然科學**（）泛指用科學方法嚟研究大自然嘅領域，即係會用實驗同觀察等嘅做法嚟描述、預測同埋解釋大自然入面嘅各種現象。自然科學可以按「研究大自然嘅邊一忽」嚟再細分做做好多範。

## 定位

自然科學好似其他科學分支－譬如心靈科學同社會科學－都係用科學方法去研究大自然（廣義嚟講包括所有非人造嘅嘢）。自然科學嘅研究過程係：

#根據已知嘅事實提出理論（「根據觀察到嘅現象，我推測背後嘅法則係點樣，令到研究對象會有呢啲表現」），最好係可以用數學模型嚟表達；
#用邏輯性思考去推斷呢啲理論應該會有咩**預測**（「假如我呢個理論啱嘅，應該會見到...」）；
#做實驗同觀察收集數據，測試理論嘅預測啱唔啱（「如果我嘅理論啱，呢個實驗應該會得出咁嘅結果，而實際結果係...」）；
#如果數據顯示理論嘅預測唔夠準確，就要根據新數據修改理論令佢更準確，又或者諗過第個理論取代佢。

呢個過程會不斷重複，直到理論可以做出完全準確嘅預測為止－咁樣自然科學就可以持續進步，預測愈嚟愈準。到而家，自然科學已經有好大嘅理論體系，用唔同理論去解釋各種自然現象，而自然科學家仲會繼續研究新現象，測試現有理論可唔可以解釋，定係要諗新理論。

## 物理科學

物理科學主要研究冇生命嘅嘢，由細細粒嘅原子到大大粒嘅星球都包括喺入面。

*物理學探討宇宙最基本嘅組成部分，包括物質、物質喺時間同空間度嘅運動，仲有能量同力呢啲概念。佢嘅研究範圍由最細嘅基本粒子去到成個宇宙都有。物理學透過研究同發現物理定律嚟了解宇宙運作嘅方式。因為宇宙入面差唔多乜嘢都要跟從呢啲定律，所以物理學可以話係最**基本**同覆蓋範圍最大嘅自然科學。

*化學研究物質同物質特性，特別係物質可以點樣轉變。化學家研究化學元素（唔同種類嘅原子）同化合物（由幾種元素組成嘅物質）嘅組成、結構同特性。佢哋仲會研究化學反應－即係物質之間嘅相互作用，包括反應過程嘅能量變化（好似有啲反應會放熱）。

*地球科學專門研究地球環境，包括地質學（研究岩石圈）、海洋學（研究海）同氣象學（研究天氣同氣候）。呢啲研究要用到物理學同化學嘅知識，例如地質學要了解地殼嘅化學成份同熱力對呢啲成份嘅影響－前者涉及化學知識，後者涉及熱能同壓力等物理學概念。

*天文學研究天體，包括恆星、行星、衞星、彗星同星系等。天文學運用數學、物理學同化學嚟解釋宇宙入面嘅天體點樣運作，例如用物理學嘅重力理論去分析行星點樣圍住恆星公轉（可以參考天體物理學）。

## 生命科學

生命科學專門研究有生命嘅嘢，包括細菌同植物以至人類等。

*生物學研究生命同生命點樣影響環境，可以分做幾個範疇：
**遺傳學係研究基因同遺傳物質嘅生物學分支。基因決定生物嘅特徵，研究佢哋可以幫科學家明白特定基因嘅作用同基因之間嘅關係。呢啲研究仲促成咗遺傳工程嘅發展。
**神經科學研究神經系統，包括神經解剖學（研究腦嘅解剖結構）同神經生理學（研究腦部嘅化學、藥理同電氣特性）。神經科學被認為係橋接自然科學同社會科學嘅學科－神經科學家除咗研究動物嘅神經系統，仲會研究人腦，所以可以幫助理解由人組成嘅社會特性。
**生態學研究生態系統，即係研究兩個或以上嘅生物物種共處，同埋佢哋同周圍環境入面冇生命嘅嘢（好似水同岩石）嘅互動關係。喺大部分地球生態系統入面，能量以太陽光形式入到去－植物用太陽光做光合作用製造養分，然後畀食草動物食，再畀食肉動物食－呢啲複雜嘅關係就係生態學研究嘅重點。

## 睇埋
*科學哲學
*自然哲學
*數學
*工程

## 引述

## 連結

* 界定咩自然科學
冥王星

**冥王星**（；拉丁文：**Pluto**，符號：、），係最大嘅矮行星 ，學術上叫做**134340號小行星**，係喺太陽系入面嘅矮行星。喺2006年之前，佢係大部份時間離太陽最遠嘅行星。冥王星重細過月球，直徑2344公里左右，質量約莫係月球嘅五分之一。

佢比其他行星嘅軌道離心率高好多，特別斜，多數海王星近太陽多尐果時，冥王星就遠啲。不過冥王星近太陽果時，就啱啱相反。冥王星重細過某啲行星嘅衛星，之不過冥王星都有幾個衛星，最大嗰個叫卡戎（Charon），重有四個細嘅叫尼克斯（Nix）、許德拉（Hydra）、科伯羅司（Kerberos）同冥河（Styx）。

喺2015年7月14號，新視野號探測船飛近冥王星，成為第一艘飛過冥王星嘅飛船。

## 發現史
喺1850年開始，發現咗海王星無耐，就有啲天文學家開始分析，推測海王星外面重有粒未知嘅行星響度，干擾住天王星嘅軌道。喺1905年，美國嘅天文學家羅威爾就諗住睇吓呢粒未知行星係點行，重出埋影相機嚟搵，不過佢一直都未搵到。

雖然羅威爾喺1916年死咗，但係佢起嘅羅威爾天文台就繼續探索緊未知行星，直到1930年2月18號，嗰時比較後生嘅湯博，喺查緊巡天嘅星球相嗰陣，發現咗呢粒新嘅行星。結果呢個星球按住天文學界嘅傳統，改咗做「冥王星」，即係「閻羅王嘅星球」噉解。

### 冥王星嘅地位爭議
初頭天文學家都以為冥王星嘅質量同地球差唔多，但後來出乎意料咁發現咗佢嘅質量其實好細。喺1978年，冥衛一俾天文學家發現咗，度到佢嘅質量得地球嘅0.2%，解釋唔到天王星軌道被干擾嘅問題，就開始有天文學家質疑冥王星喺咪真係一個行星嚟。

1999年有建議話將冥王星踢出行星之列，但嗰年國際天文聯會（IAU）話唔得。但係，後嚟喺2006年8月24號晏晝舉行嘅第26屆國際天文聯合會入面通過咗呢個決議，個會由天文學家嚟投票決定，正式將冥王星降級為矮行星，踢咗出九大行星嘅範圍。喺2008年，國際天文聯合會就將冥王星加返入類冥矮行星嘅範圍。但係，近年又有爭議，有科學家又想將冥王星列為行星。

## 睇埋
* 2006年行星重新解釋
* 矮行星

## 攷
愛滋病

**愛滋病**（，係****嘅簡寫），喺中國大陸叫**艾滋病**，中文正式譯做**後天免疫力缺乏症**，又或者叫**獲得性免疫缺陷綜合症**。呢個病係病毒HIV做成。HIV主要入侵白血球，令人體嘅免疫力極速下降到冇嗮為止，令病人死於其他病。呢種病1981年6月最先喺美國被發現，之後蔓延全世界，到而家都冇咩有效嘅藥物同疫苗可以醫到或抵抗到呢隻病。

## 徵狀
惹到呢隻病初時病徵似普通嘅感冒，跟住會搞出唔明嘅持續性發燒、發熱、腹痛、腹瀉、冇咩精神噉、晚黑飆冷汗、疴血，肝脾腫大，甚至出惡性腫瘤；超級瘦猛𠱁、同埋頸、腹股溝或胳肋底度出現淋巴結腫大；同呼吸困難、中樞神經系統麻痺，最後由於免疫系統嘅徹底崩潰而死。

## 要素
# 傳播得比較快，而且大多數有愛滋嘅病毒患者係好難睇得出嘅。
# 潛伏期比較長，簡直發現唔到出嚟。
# 死亡率高，一惹到愛滋嘅話，大多數喺確診之後1年內就死咗喇。

## 傳播

### 途徑
愛滋主要通過性接觸傳播，同血液傳播。尤其通過性交、毒品注射、輸血、輸入血液製品、傳播。

### 情況

發展中國家病情嚴重，有三個地方最危險。非洲係最嚴重，其次係強姦問題最嚴重兩個亞洲國家：印度支那、然後係中華人民共和國，主要同國家優先政策、教育有關。由聯合國，各國資料，同《世界概況》都係反應同樣問題。

**[[聯合國愛滋病規劃署]]同[[世界衛生組織]]**公佈資料（截止到2003年底）

## 基本預防
*國際紅絲帶運動全人類對抗愛滋病毒。
*唔好同病原體（病人或動物）共用針筒。
*做愛要帶安全套，阻絕分泌物。
*唔好接觸受污染血源，例如輸血或傷口。

## 睇埋

* U=U（Undetectable = Untransmittable，測唔到病毒=無傳染力），一個關於愛滋治療嘅概念
* 關懷愛滋 - 一個香港關注愛滋病病毒傳播，同埋致力消除社會對感染者負面標籤嘅機構。

## 參考

## 註

## 出面網頁
* 愛滋病網上辦公室
* 香港愛滋病基金會
蠄蟧

**蠄蟧**（廣東地區讀；香港地區讀），通常叫**蜘蛛**（），佢係蛛形綱蜘蛛目嘅節肢動物，唔係昆蟲綱嘅無脊椎動物。

## 名
而家嘅人多數叫蠄蟧做「蜘蛛」。好多都唔識「蠄蟧」呢個詞。因為佢哋返學讀書用書面語，所以見到蠄蟧只識叫「蜘蛛」。佢哋最多都只係因為1955年有齣粵語長片《飛天蠄蟧》（胡鵬導演）而聽過呢個詞；但係問佢哋乜嘢係「蠄蟧」，佢哋就未必答得出。「蠄蟧」並唔係漢語詞，而係來自古代嶺南一帶重未漢化之前嘅百越族語言，呢啲語言，同現時嘅苗、瑤、壯呢幾個少數民族嘅語言比較接近。

由呢啲蛛絲螞跡，可以睇到「蠄蟧」呢一個詞，好可能係由古代嶺南嘅土話保存落來，無畀漢語詞取代嘅少數「生還者」，係一塊珍貴嘅「活化石」。

## 種類

全世界大約有 35000 種蠄蟧，但可能唔止呢個數，有科學家認為目前人類只搵到2成嘅蜘蛛。目前已知大隻嘅蜘蛛係食鳥蜘蛛（*Theraphosa blondi*），有90毫米咁大；而最細嘅係一種寄目蛛科（**Anapidae**），佢係澳洲昆士蘭博物館裏面嘅樣版，長 0.4 厘米。但係佢哋嘅捨命求愛方式都一樣。

喺中國，現時有大約 2361 種已被記錄到，而香港，暫時佔咗 24 科共 122 種，其中包括近 10 個科學界嘅新種。而目前香港最大型嘅原生蜘蛛品種係大木林蛛。

## 習性

其中，蠄蟧公同蠄蟧乸個樣就好似吓，凈係喺體色同斑紋嗰度先至可以分出嚟。但係佢哋嘅求愛方式都唔一樣。由於蜘蛛嘅種類比較多，所以佢嘅婚配嘅「習俗」都唔一樣。而生育能力都差咗好遠嘅，有啲蜘蛛一次生幾粒到十幾粒卵，而有啲蜘蛛一次可以生到成千粒卵都有。

大多數嘅蠄蟧都可以整到紡絲出嚟，而嗰啲絲喺蜘蛛嘅肚腩條紡織線分泌出嚟，細隻嘅蠄蟧仔就可以用條遊絲飄到高山頂都有；而定居嘅蠄蟧就用堅韌而有彈性嘅絲嚟做建築居所，喺佢哋經過嘅通道留低咗「蛛絲馬跡」；而大多數蠄蟧用絲都可以整到個大羅網出嚟。

而蠄蟧嘅結網方面就出咗名，由於佢嘅習性唔一樣，所以出現咗好多唔同樣嘅結網。有天幕網、漏斗網、唔規則網、盆網等，其中最靚嘅係好似車輪噉嘅放射極坐標網，好似古代成日講嘅八卦陣噉。

蠄蟧識得食好多昆蟲、蜈蚣、馬陸、蚯蚓，甚至有時食比佢重大隻幾倍嘅雀仔都有。而田嗰度嘅蠄蟧大多數係食害蟲。佢可以做生物防治入面嘅緊要角色。

而蜘蛛嘅適應能力都好犀利吓，有啲可以適應到46℃嘅高溫，重有啲可以適應到-30℃到-20℃嘅低溫。

## 同昆蟲嘅比較
蜘蛛同昆蟲唔同嘅地方，就係蜘蛛身體只係分頭腹兩部，兼且有八隻腳；而昆蟲身體就分做頭、胸、腹三部，有六隻腳，好似蝴蝶、飛蛾、蜜蜂同蟬等都係噉。所以佢只係似蟲而蜘蛛唔係昆蟲。

大部分蜘蛛都有八隻眼。其中兩隻用嚟睇嘢，其餘用嚟感光。

## 睇埋
* 香港蛛形目
* 昆蟲綱
* Arachne

## 有關嘅書

* 中国少年儿童百科全书 自然·环境 第330页　浙江教育出版社 ISBN 7-5338-1946-2/G·1942
*Bösenberg, W. & E. Strand. 1906. Japanische Spinnen. Abh. Senck. naturf. Ges. 30:93-422.;
*Roewer, C. F. 1955. Katalog der Araneae von 1758 bis 1940, bzw. 1954. Bruxelles, 2: 1-1751.  
*ADW: Araneae: CLASSIFICATION
*, in every Kingdom
*Araneae 蜘蛛目 - TaiBNET
*《台灣常見蜘蛛圖鑑》，ISBN 957-02-8706-3 ，ISBN 978-957-028-706-6 ，師大生物系副教授陳世煌，日期：2001-10-01，林務局，新北市政府教育局； 蛛網天地寬─陳世煌解讀台灣蜘蛛，台灣光華雜誌，文·張靜茹，圖·陳世煌提供， 2002年7月第086頁
*《自然觀察圖鑑1-蜘蛛》，ISBN 986-7988-11-6  ，陳美玲主編,，出版社：親親文化事業有限公司，出版日期：2002-05-28
*《自然觀察步道-台灣蜘蛛觀察入門》，ISBN 957-99645-8-0 ，作者：陳仁杰，出版社：串門，出版日期：2002-05-01
* 动物百科（中国儿童课外必读） Google 图书结果

## 出面網頁
### 動物
* 請問: 1.蜘蛛屬於動物還是昆蟲?  臺北市立圖書館─兒童電子圖書館 ─
* 智慧动物蜘蛛 人民教育出版社-小学科学

### 詞語解釋

* 中文電影資料庫網站，有關《飛天蠄蟧》一齣戲嘅網頁
* 《壯語簡誌》 韋慶穩，覃國生編著； 北京民族出版社新華書店發行； 第1版； 書號：9049.9； 1980年
* Вавилонская Башня (Tower of Babel) 之 壯傣詞源資料庫
* Omniglot: Writing Systems and Langauges of the World 網站有關壯文字嘅網頁
* http://www.hmongdictionary.com/ 苗英網上字典

類:蛛形綱

類:無脊椎動物
蜘蛛綱

**蜘蛛綱** (Arachnid) 又叫**蛛形綱**，節肢動物門中嘅其中一綱。大約有 65,000-73,000 個物種，包括咗蜘蛛、蠍子、牛痺、蟎等等。

蜘蛛綱同昆蟲係好易分－蜘蛛綱嘅物種有 8 隻（或 4 對）腳，昆蟲淨係得嗰 6 隻（3 對）。

蜘蛛綱嘅品種大部份食肉，有啲蜘蛛綱嘅物種係有毒，有啲對人畜有害。

## 分類
* Trigonotarbida - extinct
* Amblypygi - "blunt rump" tailless whip scorpions with front legs modified into whip-like sensory structures as long as 25 cm or more
* Araneae - spiders (40,000 species)
** Mesothelae - very rare, basal spiders, with abdomen segmented and spinnerets median
** Opisthothelae - spiders with abdomen unsegmented and spinnerets located posteriorly
*** Araneomorphae - most common spiders
*** Mygalomorphae - tarantulas and tarantula-like spiders
* Phalangiotarbida - extinct
* Opiliones - phalangids, harvestmen or daddy-long-legs (6,300 species)
* Palpigradi - microwhip scorpions
* Pseudoscorpionida - pseudoscorpions
* Ricinulei - ricinuleids, hooded tickspiders
* Schizomida - "split middle" whip scorpions with divided exoskeletons
* Scorpiones - scorpions (2,000 species)
* Solifugae - solpugids, windscorpions, sun spiders or camel spiders (900 species)
* Haptopoda - extinct
* Uropygi - whip scorpions, with first legs modified as whip-like sensory organs and with a long thin tail at end of abdomen (100 species)
* Acarina - mites and ticks (30,000 species)
** Acariformes
*** Sarcoptiformes
*** Trombidiformes
** Opilioacariformes
** Parasitiformes - holothyrans, ticks and mesostigmatic mites

蜘蛛綱大約有 110,000 品種，可能有好多未有人發現嘅。
鯊魚

**鯊魚**，或者寫**鯊**，係魚超綱之下，軟骨魚綱之中嘅動物。同近親魔鬼魚一樣，鯊魚只有軟骨，冇真正嘅骨。鯊魚有5至6條鰓裂，而條尾就有鰭、冇毒。全球有超過365個鯊魚品種，當中只有36種有真正襲擊過人。

鯊魚嘅繁殖方法因品種而異，卵生、胎生全部有齊。所以除非知道品種，否則唔可以答繁殖方式。

## 分類

鯊魚有超過400個品種，分別隸屬8個目：扁鯊（Squatiniformes）、鋸鯊（Pristiophoriformes）、角鯊（Squaliformes）、錐齒鯊（Carcharhiniformes）、六鰓鯊（Hexanchiformes）、鼠鯊（Lamniformes）、鬚鯊（Orectolobiformes）同虎鯊（Heterodontiformes）。當中鯨鯊最大條。

## 解剖學

### 牙
鯊魚牙會不斷出，不斷換。生喺口入邊嘅牙不斷向外推，出邊嘅牙就會甩，好似輸送帶噉。牙嘅形狀唔係個個品種都一樣，而係同佢哋嘅食物有關，所以喺全球都可以搵到鯊魚牙。

## 食物同生態地位
鯊魚係食物鏈中嘅頂級捕獵者。食物按鯊魚品種而定，由微生物以至海獅、海豹等大型海洋哺乳動物都有。因為佢哋會處理動物屍體，同埋控制某啲捕獵者嘅數量，所以有助維持生態平衡。

## 保育現狀
由於中國人好鍾意用鯊魚嚟做食物，尤其係魚翅，令鯊魚數量越來越少，所以有需要受保護。

喺香港水域，至今紀錄有 8 種鯊魚出沒，亦有 5 個泳客被鯊魚咬死。全部都發生喺西貢水域，其中1995年6月，重係喺兩星期內有 3 位泳客遇害。但係鯊魚並唔只喺西貢出沒，喺港島中灣、赤柱同南灣等地方亦有鯊魚蹤影。2006年8月31號，康文署喺石澳泳灘嘅防鯊網外發現 2 條灰礁鯊嘅屍體。

而家，香港海洋公園設有「鯊魚館」，喺1989年落成。但為咗改養中華鱘，而喺2008年改建，部份鯊魚會改放海洋館度養，或送去外地，令部分保育人士唔滿意。由海洋館改建而成嘅鯊魚館喺2014年重開。

## 鯊魚同文化
中國古代叫鯊魚做「鮫」，認為佢係僅次於龍嘅大型水生生物。《說文》中作「魦」，話係「魚名。出樂浪潘國。從魚，沙省聲。」而魚翅亦係唐人相當鍾意食嘅名貴食品。

鯊魚受傷唔會受細菌感染，引起好多生物學家嘅興趣，研究提取鯊魚體內抗菌嘅物質來整新藥。

史提芬史匹堡響1975年所拍嘅《大白鯊》，唔單止成為賣座電影，重令人對鯊魚有錯覺，以為鯊魚只係一條鍾意食人嘅怪物，但實質鯊魚根本就唔鍾意食人。

## 參考
電子

（）係一個原子入面嘅三種次原子粒子之一，帶有負極電荷，喺個原子嘅電子殼，亦即係佢地嘅軌道入面不停咁運轉。

電子係三種次原子粒子之中質量最細嘅物質，得1839分之一粒中子咁重。

## 相關實驗
*雙罅實驗
*光電效應
電子殼

**電子殼**又叫**電子層**，係原子入面裝住電子嘅部分，正確啲來講係電子嘅軌道，又分sub-shells，以形狀來分可以分成s、p、d、f；以同原子核嘅距離來分可以分成K、L、M、N、O、P、Q。唔同類型嘅sub-shell又可以有唔同數目嘅軌道，1個軌道可有2粒電子，向兩個唔同嘅方向轉.
香港特別行政區護照

**香港特別行政區護照**（，又叫**特區護照**，）係中國籍香港特別行政區居民嘅護照。凡有香港特別行政區居留權同埋持有香港永久性居民身份證嘅中國公民，無論佢有冇其他護照或旅行證件，都可以申請。香港入境事務處負責做護照嘅簽發，中華人民共和國駐外國大使館或者領事館都可以幫海外嘅申請人做申請同補領。護照由香港特區成立日（1997年7月1號）開始做。

香港特區護照一般嘅有效期係10年，未夠16歲嘅有效期就係5年。

## 申請資格
任何人如果符合以下條件，就有資格申請香港特別行政區護照：
*係中國公民；
*係香港特別行政區永久性居民；
*持有有效嘅香港永久性居民身份證。

## 申請方法
### 親身遞交
如果屬於以下情況，申請人一定要親身遞交申請：
*原有嘅香港特別行政區護照已經損毀
*唔見咗護照或者無法提供護照
*需要更改護照上嘅個人資料

### 自助服務站
11至17歲香港出世嘅香港居民，以及18歲或以上嘅申請人，可以用設立喺任何一間辦理旅行證件申請嘅入境事務辦事處嘅自助服務站申請香港特別行政區護照。自助服務站並唔適用於處理因為唔見咗、損毁、殘破、無法使用舊護照或者更改護照上個人資料而需要更換領護照嘅申請，而有關申請要親身去到櫃枱遞交。

### 郵寄
申請人可以將申請表連同有關文件寄去：香港灣仔告士打道七號，入境事務大樓四樓，入境事務處，旅行證件及國籍（申請）組

留意：入境事務處唔會收郵費唔夠嘅信。

### 投遞
除咗因為唔見咗、損毁、殘破、無法使用舊護照或者更改護照上嘅個人資料而需要換領護照嘅申請之外，申請人可以喺辦公時間之內，去到任何一間辦理旅行證件申請嘅入境事務辦事處，將申請放入辦事處設立嘅投遞箱度。

### 網上或流動應用程式申請
如果符合以下條件，申請人可以喺網上或流動應用程式申請護照（除咗因為唔見咗、損毁、殘破、用唔到舊護照或更改護照上無法使用舊護照或者更改護照上嘅個人資料而需要換領護照嘅申請）：
*符合領取香港特別行政區護照嘅條件
*11歲或以上
*持有有效嘅香港永久性居民身份證
*能夠親身去到指定入境事務處辦事處攞護照；如果申請人係11至15歲兒童或者係16同17歲嘅未婚人士，同意呢項申請嘅父/母或合法監護人一定要陪同呢啲申請人親身去攞護照，要喺申請書度簽名。

## 收費
由2006年6月19號開始，護照收費係咁：
*16歲或以上人士（護照有效期10年）
**32頁－370港元（海外申請：48美元）
**48頁－460港元（海外申請：59美元）
*16歲以下兒童（護照有效期5年）
**32頁－185港元（海外申請：24美元）
**48頁－230港元（海外申請：29.5美元）

## 免簽證國家同地區
截至到依家，有163個國家或者係地區免咗特區護照持有人嘅簽證需要，或畀落地簽證。其中包括英國、法國、德國、意大利等歐盟及神根公約嘅成員國，重有日本、加拿大、紐西蘭、南非、新加坡、俄羅斯等國，以及大部分南美國家同埋部分東南亞、非洲國家。

## 生物特徵資料晶片
為咗跟返國際嘅趨勢，香港特別行政區護照會晌2007年加入生物特徵資料晶片。

## 出面網頁
* GovHK 香港政府一站通：香港特別行政區護照
* GovHK 香港政府一站通：香港特別行政區護照免簽證情況一覽表
* 香港零七年推出生物特徵護照 香港政府，2005年1月18號
金屬

喺化學入面，**金屬**係一啲隨時會釋放電子，成為離子，而喺元素形態時又以金屬鍵鍵形式存在嘅化學物質。佢哋有時會被形容為一堆畀電子圍住嚟轉，成為結晶體嘅正離子。金屬亦係元素三大分類之一，同半金屬與及非金屬並列。硼（B）至到釙（Po）嘅一條對角綫將元素週期表分成兩部分，左下角係金屬，右上角係非金屬，疊住條綫嘅就係半金屬。

大自然裏面非金屬嘅分量多過金屬嘅分量，但係金屬就佔咗元素嘅大部分。常用嘅金屬，例如五金，即係金、銀、銅、鐵、錫，都係元素。

金屬元素嘅所有同素異形體（Allotrope）個樣都閃令令、可延展嘅（Malleability）、可延長嘅（Ductility），全部都係導電體（Conductor of electricity），同埋好嘅導熱體。相比起來講，大部分非金屬元素都好脆 （Brittle），又係啞面，而且唔傳電。金屬傳電係因為佢最面頭嗰個電子殼啲電子都唔係好穩定，鍾意甩出去，所以就出晒去原子同原子之間嘅空隙，形成一個類似「電子海」嘅游離電子層。

大部分金屬都係唔穩定嘅化學物質。當佢哋係金屬，即係重係以元素形式存在嘅時候，會同氧氣產生唔同速度嘅化學作用。快嘅好似鉀同氧氣嘅反應會喺幾秒之內完成，但係鐵同氧氣嘅反應，即係生銹，就要幾個月甚至幾年先至完成，途中重要經過幾個階段。鹼金屬反應最快，其次係鹼土金屬，過渡元素會慢啲，當中例如金、銀、鉑就直情唔會有化學反應。

有啲金屬會自然形成一浸好薄，但係好硬，而且唔透水嘅氧化層，例如鋁、鈦。呢浸氧化層將個金屬物件同外界完全隔絕，成為一個保護層。所以呢啲金屬雖然好易產生化學作用，但係都算係一啲抗侵蝕嘅金屬。呢層天然嘅氧化層比大部分嘅人工保護層防禦力更強，而且可以用陽極電鍍 （Anodizing）嘅方法加厚。

金屬嘅氧化物係鹼性嘅。要防止金屬嘅鏽蝕，除咗以上講過嗰浸天然防禦層之外，重可以靠電鍍同埋髹油。
分子

**分子**（）係由兩粒或以上原子俾化學鍵黐埋之後嘅產物。佢哋有特定結構，可以睇成物質，通常係化合物嘅基本單位。

分子由好幾粒原子合埋一齊而成。佢可以由同一隻元素嘅原子組成，例如氧氣O2；亦都可以由唔同元素組成，例如水分子H2O。

## 歷史
  

隨住對分子結構嘅認識愈嚟愈深，分子嘅定義都有演變過。早期嘅定義冇咁準確，將分子定義為純化學物質中依然keep住其組成同化學特性嘅最細粒粒子。不過呢個定義好多時都唔work，因為日常見嘅嘢好似岩石、鹽同金屬，其實係由化學bond埋嘅原子或離子砌成嘅大規模結晶網，根本唔係離散分子。  

現代分子概念可以追溯到古希臘班哲學家，例如留基伯同德謨克利特，佢哋堅稱「宇宙係原子同虛空砌成㗎」。公元前450年左右，恩培多克勒諗出四大元素（火（）、土（）、風（）、水（））同埋「吸同𢱕嘅力」令元素有互動。  

第五元素「以太」被當成天體嘅終極建材。留基伯同恩培多克勒嘅諗頭，連埋以太論，俾亞里士多德buy咗，再傳到中世紀同文藝復興時期嘅歐洲。  

實際啲講，「分子」嘅概念源自1661年羅伯特·波義耳喺《懷疑嘅化學家》度嘅hypothesis——物質由「粒子group」組成，化學變化就係粒子group重新執位。波義耳堅稱物質嘅基本元素係唔同type同size嘅「微粒」（corpuscles），可以group埋一齊。到1789年，威廉·希金斯提出「終極粒子」結合嘅理論，疑似係原子價概念嘅前身。例如佢話，氧同氮嘅終極粒子之間嘅力如果係6，咁條力就會咁樣分，其他粒子組合都係同理。  

阿莫迪歐·阿伏伽德羅係「分子」呢個term嘅原創者。佢喺1811年篇論文《論測定基本分子嘅相對質量》度講到（根據J·R·柏廷頓本《化學簡史》）：跟住到1833年，法國化學家馬克·安托萬·奧古斯特·高丹用「體積圖」清清楚楚噉解釋阿伏伽德羅假說，show埋半桶水分子結構（例如直線水分子）同正確分子式（例如H2O）：  
  

1917年，當時仲係nobody嘅美國化學工程學生萊納斯·鮑林學緊主流嘅道耳吞鈎眼鍵結法，但佢覺得唔夠正，於是走去新興嘅量子力學度搵答案。1926年，法國物理學家讓·佩蘭成功proof分子存在，攞到諾貝爾物理獎。佢用三種液相方法計到阿伏伽德羅常數：藤黃乳膠實驗、布朗運動研究同埋驗證愛因斯坦嘅液相粒子轉動理論。  

1927年，物理學家弗里茨·倫敦同瓦爾特·海特勒將量子力學應用喺氫分子嘅「吸同𢱕力」（即交換力）。佢哋篇合著論文用價鍵理論拆解，正式將化學歸入量子力學範疇。呢個研究影響咗啱啱攞博士、用古根漢獎學金去蘇黎世交流嘅鮑林。  

1931年，鮑林基於海特勒-倫敦理論同吉爾伯特·路易斯嘅研究，出咗篇超勁論文〈化學鍵嘅本質〉，用量子力學計埋啲鍵角、鍵旋轉等分子特性，仲提出sp³混成軌域解釋CH4呢類分子——四個sp³軌域同氫嘅1s軌域撞埋，形成四條長度力度一樣嘅σ鍵：  
  

## 分子科學
分子科學叫「分子化學」或「分子物理學」，睇你focus化學定物理。分子化學專研究分子點interact導致化學鍵形成同斷裂；分子物理就專攻分子結構同特性。實際上兩者好難界線分明。科學上，分子指兩個或以上原子黐埋嘅穩定系統（束縛態）。多原子離子可以當係帶電分子，而「唔穩定分子」即係超reactive短命種，例如自由基、分子離子、里德伯分子、過渡態、范德華complex或者原子撞埋一齊嘅系統。  

## 存在形式
  
分子係物質常見成分，亦係海洋同大氣嘅主要組成。大部分有機物（例如蛋白質、氨基酸、核酸、糖、碳水化合物、脂肪、維他命）都係分子；但營養礦物多數係離子化合物（例如硫酸亞鐵），唔算分子。  

不過地球大部分固態嘢係晶體或離子化合物（例如地殼嘅沙、黏土、石仔、岩石、地幔熔融物同地核），有化學鍵但冇明確分子結構。  

典型分子定義唔apply喺鹽或共價晶體（例如石墨烯、鑽石、石英、氯化鈉），雖然呢啲嘢由重複晶胞砌成。金屬係金屬鍵凝聚態，固態金屬唔係分子砌嘅。玻璃呢類非晶體固體，原子靠化學鍵黐埋，但冇明確分子或晶胞規律。  

## 鍵結
分子通常靠共價鍵黐埋一齊。有啲非金屬元素喺自然界只會以分子形式存在，無論係化合物定同核分子，唔會單獨存在——例如氫氣。  

有人話金屬晶體可以當係由金屬鍵黐埋嘅巨型分子，但亦有人指出金屬嘅行為同一般分子完全唔同。  

### 共價鍵
  
  
共價鍵係原子之間共享電子對嘅化學鍵。呢啲電子對叫做「共享對」或「鍵合對」，當原子共享電子時，吸引力同排斥力嘅平衡狀態就係共價鍵。  

### 離子鍵
  
  
離子鍵係靠正負離子之間嘅靜電吸引力形成，主要出現喺離子化合物。離子分兩種：甩咗電子嘅陽離子同搶咗電子嘅陰離子。呢種電子轉移叫「電價鍵」，同共價鍵唔同。最簡單情況係金屬陽離子配非金屬陰離子，但複雜起上嚟可以有分子離子如NH4+或SO42−。常溫常壓下，離子鍵通常形成固體（間中液體），冇獨立分子結構，但蒸發時會產生完整分子，電子轉移程度足以維持離子鍵特性。  
  

## 分子尺寸

大部分分子細到肉眼睇唔到，但聚合物分子（例如DNA）可以大到宏觀尺寸。有機合成常用嘅分子大約幾埃（Å）到幾十埃，即係十億分之一米。雖然普通光學顯微鏡睇唔到單一分子，但用原子力顯微鏡可以描繪細分子甚至原子輪廓。最大嘅分子包括大分子同超分子。  

最細嘅分子係雙原子氫（H2），鍵長0.74 Å。  

溶液入面分子顯示嘅實際大小叫「有效分子半徑」，不同物質滲透選擇性表有具體例子。  

## 分子式

### 化學式類型
  

分子嘅化學式用元素符號、數字同埋括號、連接號等標記一行寫晒，可以包含上下標。  

實驗式係最簡單嘅化學式，表示元素最簡整數比。例如水（H₂O）氫氧比2:1，乙醇（C₂H₆O）碳氫氧比2:6:1。不過實驗式唔代表獨一無二，二甲醚同乙醇實驗式一樣。原子排列唔同嘅分子叫同分異構體，好似碳水化合物雖然碳氫氧比1:2:1，但原子總數可以唔同。  

分子式精確顯示原子數量，可以區分唔同分子。但同分異構體原子組成相同都算唔同分子。  

分子式同實驗式通常一樣，但唔一定。例如乙炔分子式C₂H₂，實驗式CH。  

分子量可以根據化學式計算，單位係原子質量單位（等於碳-12原子質量1/12）。網狀固體計算時會用式量單位。  
  

### 結構式
  
  

對於複雜3D結構嘅分子（尤其係原子連住四個唔同取代基），普通分子式甚至半結構式都唔夠清楚。呢個時候就要用圖形化嘅結構式。結構式可以用文字命名，但需要大量非公式專用術語。  

## 疏仕
神根公約

**《神根協定》**(；；)，亦叫做**《神根協議》**、或者**《神根公約》**，最早喺1985年6月14號由五個歐洲國家（聯邦德國、法國、荷蘭、比利時、盧森堡）喺盧森堡嘅一個小鎮神根（Schengen）簽署。該公約喺1995年7月正式全面生效。神根公約啲成員國又叫「神根國家」或者「神根公約國」，成員國嘅整體又叫做「神根區」。

神根公約嘅目的係要取消大家之間嘅邊境檢查點，重會協調對神根區出面嘅邊境控制。即係喺七個成員國之間冇咗邊境管制，揸住是但一個成員國有效身份證或者簽證嘅人可以喺所有成員國境度自由流動。根據呢個協定，旅遊者如果揸住其中一國嘅有效簽證就可以合法噉去其他神根國家參觀。

呢條公約簽訂咗之後不斷有新嘅國家入咗嚟，到2003年，神根嘅成員國加到15個：奧地利、比利時、丹麥、芬蘭、法國、德國、冰島、意大利、希臘、盧森堡、荷蘭、挪威、葡萄牙、西班牙同埋瑞典。呢啲國家就係今日嘅神根區。

神根國家入面除咗挪威同冰島之外其他全部都係歐盟國家，唔喺歐洲大陸嘅愛爾蘭雖然係歐盟國家，不過就唔係神根協定嘅成員國。喺2004年5月入咗歐盟嘅10個國家：愛沙尼亞、拉脫維亞、立陶宛、波蘭、捷克、匈牙利、斯洛伐克、斯洛文尼亞、馬爾他同埋塞浦路斯都參加咗神根協定，但佢哋會跟返自己嘅實際情況，喺2006年之後實施。 

九個主要為前蘇聯成員國嘅國家正式加盟《神根協定》，使神根國家由目前嘅15個增加到24個。由東歐愛沙尼亞至西面葡萄牙等24個國家解除邊境管制，旅客國與國之間來往自如，成個神根地區有美國1/3面積。歐盟委員會主席巴羅佐讚揚神根協定嘅精神：「自由往來係人權之一。」

2007年12月21號又加入愛沙尼亞、匈牙利、立陶宛、拉脫維亞、馬耳他、波蘭、斯洛文尼亞、斯洛伐克以及捷克九國。但英國一直冇加入神根公約，持英國護照嘅人就未能享受公約帶來嘅方便。

而家神根區無疆界國家有二十七個，總人口達到四億，為歐洲一體化邁進一步。

居民唔使出示護照就可以經海、陸過境，至2008年3月，新成員國嘅機場會撤銷埋通關檢查。

## 出面網頁
*神根國家簽證 
*[歐盟神根條約專頁（英文）](http://eur-lex.europa.eu/legal-content/EN/ALL/?uri=CELEX:42000A0922(01))
頂你個肺

**頂你個肺**係廣東話俗語。

## 點用
通常作為動詞，例如：
*你條友仔出賣我，我頂你個肺！

有陣時會簡稱「頂」（音調拉長），但係會變助語詞，例如：
*頂！你條友仔竟然出賣我！
*你條友仔竟然出賣我？頂！（呢一句係上面嗰句嘅倒裝，意思大致一樣但係強調點唔同。)

需要譯做普通話時，一般可譯做「受不了你」，而更加粗俗。

## 文化
2006年，中國大陸大收嘅一套戲《瘋狂的石頭》，裏頭一個角色講一句頂你個肺；一時成為中國北方嘅潮流用語，而家中國重未識廣東話嘅北方人一提起廣東話，即刻會諗起呢一句。

## 原意出處
頂你個肺，有一說，語源係「屌你個塊屄」，性交咁解。但係粵語中有時將兩個字讀成一個字，例如「乜嘢」合成「咩」字，而「塊屄」亦變咗造個「肺」字。

另一說，頂你個肺，原本係「頂你個膽」，話說舊時有個女人為咗隱瞞自己已經有過性經驗，喺新婚夜行房之後，用墨水整污糟張床單、扮第一次性行為因為處女膜穿咗而流血嘅情況，點知用錯藍墨水，佢情急智生就咁講：『老公，你條陰莖好長，連我個膽都頂爆埋，膽汁都流埋出嚟喇。』啲人將「肺」換「膽」。

再有一說話頂你個肺係由「頂心頂肺」度嚟，之後畀人減字攞咗個意思，係畀人激親嘅激氣回應，總結嚟講「頂你」其實唔係粗口。

## 參考
*廣東話粗口研究網
*和盗贼一起疯狂

## 註
Neopets

**Neopets**（**尼奧寵物**）係一個虛擬寵物嘅遊戲，一註冊就有一啲虛擬嘅錢，叫做 NP。之後可以玩遊戲嚟賺 NP。但係有種貨幣要用美金或網上付款來買嘅點數，叫做NC，用英文模式可見NC，嗰度就係用NC買嘢嘅地方。

提示：撳「拿150NC」就可以免費攞150NC。有時有啲活動（其中一年天天鬥你玩）完咗會畀NC。

嗰啲 NP 可以買食物同武器，而嗰啲武器就可以同人哋隻寵物打交。如果俾人打瓜咗，可以飲藥水番生。NP 又可以用嚟買屋（neohome）、地、收藏品、植物、甚至賭錢都得。

如果夠多錢，就可以買其他貨幣，例如 Dubloon（達龍幣）。Dubloon 係用嚟交訓練費，可以揀 level、HP、attack、defense 同埋 speed，訓練之後隻寵物就會勁咗。

## 出面網頁
*Neopets

### 出名非官方網頁
*尼奧寵物介紹網站（詳盡攻略網站）
*尼奧攻略網
*亞洲尼奧討論區
B

**B**係喺拉丁字母之中排第二嘅字母，形似雙鑊耳，大楷寫做B，細楷寫做**b**，撈埋廣東話時變讀成，國際音標：[pi˥]

## 發音

### 附加符號導致嘅變音

## 歷史
B好可能係埃及神聖文字同原閃族字母嘅屋平面圖。

## 注


## 出面網頁
德國

**德國**（），又叫**德意志**（；），正式國名叫做（德文：****），係中歐一國（亦有分類成西歐國）。地理上北面係北海、丹麥同波羅的海。東面係波蘭同捷克，南面係奧地利同瑞士，西面係法國、盧森堡、比利時同荷蘭。德國係歐洲鄰國最多嘅國家（有9個鄰國）。

德國係一個民主議會制聯邦共和國，由16個聯邦州組成，每一個州都獨立於聯邦。聯邦共和國嘅首都係柏林。

德國歷史上有好多各自獨立嘅主權國，各有獨特嘅歷史，文化同宗教。德國喺1871年普法戰爭嗰時第一次形成統一嘅國家。德國係第一次世界大戰同第二次世界大戰嘅主要發動國同戰敗國，二戰之後，德國喺1949年俾美蘇英法四強分割成為東德（德意志民主共和國）同西德（德意志聯邦共和國）兩部分。1989年東歐民主運動開始，包括東德在內嘅多國共產黨政權紛紛倒台；1990年兩德同英美法蘇四國達成協議，東德重新建立起52年廢除嘅5個聯邦州，並且加入西德，東德同西德終於統一。

德國係聯合國、北約、G7同G4成員國，亦係歐盟創辦國之一。響歐盟裏面佢人口（超過8300萬）最多，GDP同經濟實力亦都係最強。

## 經濟

2023年德國嘅國內生產總值（GDP）預測係4萬4298億美元，排全球第三，僅次於美國同中國，係世界數一數二嘅經濟大國。德國喺歐洲係GDP第一，亦係世界頂尖嘅工業強國。喺俾斯麥統一德國之後，德國迅速超越英國，成為全球最大嘅經濟體，雖然1890年代畀美國超越，但隨後因為美國資本大量湧入，令佢依然保持住實力。呢兩個國家可以話係第二次工業革命嘅帶頭人。

德國嘅主要產業以工業為主，尤其係汽車產業、機械工業、化學工業、金屬工業、同電器產品製造業都好發達。相對其他先進國家，德國嘅中小企比例比較高。德國喺戰前已經喺科學技術方面有好高成就，汽油車同柴油引擎就係德國人發明嘅。而依家使用嘅液體燃料火箭（例如太空穿梭機、聯盟號、亞利安火箭、H-IIA火箭等等，唔計固體火箭如M-V火箭）技術基礎都係納粹時期開發出嚟嘅技術。到今日，德國嘅技術力依然強大，尤其係汽車品牌，例如梅賽德斯-賓士、保時捷、BMW、奧迪、福士等等，都係全球知名嘅品牌。另外，化學藥品嘅拜耳、貝朗、巴斯夫，電器巨頭西門子、博世，航空公司德國漢莎航空，金融業嘅德意志銀行、商業銀行，企業管理軟件巨頭SAP，光學儀器製造商卡爾·蔡司、徠卡，機械公司曼恩、福伊特、利勃海爾、庫卡、施馬茨、蒂森克虜伯，同全球最大嘅電影攝影機生產商阿諾德與李希特，以及全球人工透析市占率高達40%嘅費森尤斯，同呼吸器公司等等，呢啲都係全球知名嘅大企業。

此外，日常用品方面都有著名嘅品牌，例如漢高（家用同商業用洗衣液）、凱馳（清潔設備）、美諾（高級廚房電器）、博朗（電動剃鬚刀同電動牙刷）、阿迪達斯、彪馬（運動用品）、朗格&松尼（高級手錶）、杜勒（軍用手錶）、容漢斯（全球首隻電波手錶）、萬寶龍（書寫工具）、百利金、紅環、拉米、輝柏嘉、施德樓、森海塞爾（音響設備）、百靈、全球首個立體聲耳機推出商拜爾動態，同全球著名嘅泰迪熊品牌施泰夫等等，呢啲企業喺全球都有唔少影響力。

舊西德同日本一樣，喺第二次世界大戰之後迅速實現經濟增長，但1990年東西德統一後，支援舊東德同社會保障開支急劇增加，令經濟增長受到影響。再加上，舊東德嗰邊好多國營企業因為無法適應市場經濟而倒閉，導致失業率急升，舊東德失業率高達17.2%，係一個非常嚴重嘅問題。好多企業計劃將生產基地遷移到人工成本低啲嘅國家例如波蘭同捷克，令人憂慮失業情況會進一步惡化。然而，近年德國GDP呈上升趨勢，失業率亦持續下降，到2011年失業率已經係1991年以嚟最低水平。根據OECD嘅數據，柏林嘅人均稅後可支配收入（按物價調整）低於德國平均水平，呢個情況喺全球都好罕見，作為先進國家首都，實屬例外。

以前德國各州都有「關店法（）」，規定除咗機場、車站同埋加油站內嘅商店外，小型零售商平日（星期一至六）晚8點到翌日早上6點之間要關門，星期日同法定假日全日禁止營業。不過2006年德國舉行2006年FIFA世界盃後，營業時間開始延長，同時各州都有權自行規定關店法嘅細節，部分州甚至撤銷咗關店法。好多大型商場同埋由土耳其人、意大利人、希臘人同中國人開嘅店鋪喺深夜或者星期日都有開門。

從2010年代中後期開始，由於歐元匯率偏低，德國嘅經常賬戶長期保持盈餘。2019年經常賬盈餘達到2930億美元，連續4年世界第一。經常賬盈餘佔國內生產總值嘅比率達到7.6%，超過歐盟委員會認為嘅可持續水平6.0%德國係全世界最大嘅工業國之一，擁有多個領域嘅領先企業，特別係汽車工業、化學工業、機械工程、電子產品同製藥等行業。德國出口嘅產品質量高，喺國際市場上享有好高嘅聲譽。德國經濟由社會市場經濟主導，呢個經濟制度結合市場經濟嘅效率同社會保障系統，保障市民嘅生活水平。

聯邦銀行作為德國嘅中央銀行，係歐洲中央銀行嘅重要成員之一，亦負責維持德國貨幣同金融體系嘅穩定。德國係歐元區嘅主要經濟體，歐元自2002年起成為德國嘅官方貨幣，取代咗以前嘅德國馬克。

德國經濟結構以工業同服務業為主，尤其係高技術同專業服務方面。德國亦係歐盟內部貿易嘅最大貿易夥伴，佔據咗歐盟內部貿易總額嘅一大部分。喺全球範圍內，德國嘅主要貿易夥伴係中國、美國同法國。

德國政府積極推動可再生能源發展，計劃喺2030年之前大幅度減少溫室氣體排放，並達成能源轉型目標。喺技術創新同綠色經濟方面，德國企業亦喺全球市場上領先。

## 文化

德國有著悠久嘅文化傳統，喺哲學、音樂、文學同藝術方面對世界文化作出重大貢獻。德國喺啟蒙運動期間涌現咗一批重要嘅思想家，例如伊曼紐·康德、格奧爾格·黑格爾同弗里德里希·尼采，佢哋嘅哲學思想影響深遠。

喺音樂方面，德國係古典音樂嘅發源地之一，誕生咗約翰·塞巴斯蒂安·巴赫、路德維希·范·貝多芬、理查德·瓦格納等一大批世界著名嘅作曲家。德國嘅歌劇、交響樂同管弦樂至今仍然係全球音樂界嘅重要組成部分。

德國文學方面，歌德同席勒等作家係德國文學史上最具代表性嘅人物。德國嘅浪漫主義文學對歐洲文學發展有重大影響。托馬斯·曼同赫爾曼·黑塞等20世紀作家獲得過諾貝爾文學獎，佢哋嘅作品探討人性同社會問題，喺世界範圍內有廣泛嘅影響力。

## 科學與技術

德國科學界喺全球範圍內享有卓越嘅聲譽。德國科學家喺物理學、化學、工程學、生物學等領域都有重要嘅貢獻。著名嘅科學家包括阿爾伯特·愛因斯坦、馬克斯·普朗克同維爾納·海森堡。德國亦係現代醫學嘅重要發展基地，喺藥物同醫療技術嘅研究同創新方面走喺世界前列。

## 參考

## 出面網頁

* 德國聯邦政府官方網站
* 德國國家旅遊局
* Deutschland | Europäische Union，歐洲聯盟 
* 
* 
* 
* 
* 
*
德意志

**德意志**（；）係歐洲歷史上嘅一個地理概念，主要包括德國同奧地利，以及爾兩個國家歷史上曾經擁有嘅領土。今日可以指：
*德意志人；
*德意志王國，一個中世紀國家；
*神聖羅馬帝國，全稱「德意志諸民族之神聖羅馬帝國」；
*德意志邦聯；
*北德意志邦聯；
*德意志帝國，第一個簡稱「德國」嘅國家；
*威瑪共和國；
*納粹德國；
*同盟國佔領下嘅德意志；
*德意志民主共和國，簡稱「東德」，1990年同西德合併；
*德意志聯邦共和國，以前簡稱「西德」；
*德意志選區，歐洲議會嘅選區之一。
突破網絡審查

，又叫做**突破網路封鎖**，簡稱**破網**，指網友兜過IP封鎖、內容過濾、功能變數名劫持之類嘅網路審查手段來上網。渠哋用嘅程式叫**「破網軟體」**。

互聯網用分散式設計，所以任何一組織極難完全控制渠。相應網絡審查技術發展，好多人砌咗啲簡單有效嘅突破封方法同程式。

## 背景
破網技術嘅發明出於反對政府進行網絡審查封鎖。好似巴羅斯基先生（牛教創始人之一）認為網絡內容審查係侵犯人權，佢話：「睇到人哋粗暴咁侵犯人權，嚴厲嘅網路管制，我決定用自己嘅業餘時間，開發對等網絡系統Peekabooty，並開放源代碼，畀大家都用，同埋改進突破呢種封鎖。」

早期嘅工具，都係改進普通代理工具。當時重未有內容同網址過濾，只要找到合適嘅普通代理，喺瀏覽器裏面設置代理伺服器同埠，基本上就可以暢通無阻。當時嘅工具基本係擅長於代理嘅搜索、校驗同埋動態切換，比較有代表性係「代理獵手」同埋「MultiProxy」等。目前對較小影響嘅網站，應用呢類工具快捷方便。

2002年左右喺中國大陸用咗關鍵字過濾後，各種加密代理亦都應運而生。其中比較出名係SSL加密頁面代理，佢能夠將其他網站嘅內容拎過嚟，然後用SSL加密傳畀用戶。用戶用咗加密代理，就能夠瀏覽其他各種被審查封鎖嘅網站，而所有資訊都係加密傳輸，包括網址URL。

此外，利用服務端同用戶端軟件，自己定義加密手段，將服務端軟體安裝喺海外，就可以用用戶端軟體加密咁瀏覽海外資訊。隨住各種加密代理嘅成熟，它們互相之間亦都開始吸取各自嘅長處，有些甚至喺易用性上進展很大，做到用戶點擊運行，就可以自由瀏覽嘅程度。

## 技術
突破網路審查多數係用網路代理技術，通過同第三方能夠正常訪問審查內容嘅節點建立加密或未加密嘅連接，間接訪問審查內容。但亦有少數係通過電子郵件等方式獲得封鎖資訊。
* 用代理伺服器（Proxy），虛擬私人網路（VPN翻牆）
** 標準代理伺服器
** 使用非常用埠嘅代理伺服器
** Socks 代理
* 特殊代理，網絡通道工具
* 使用Shell
* 使用基於瀏覽器嘅代理伺服器
** 標準網頁代理伺服器 Standard Webproxies
** 加密網址嘅網頁代理伺服器 Webproxies with encrypted URL's
** 使用安全SSL連接嘅網頁代理伺服器 Webproxies on a secure SSL-connection
** 標準CECID代理伺服器
** 使用安全SSL連接嘅CECID代理伺服器
* 翻譯工具，包裝工具等
* 用電郵獲取被限制嘅網頁
* 用特殊嘅點對點程式

## 相關軟件
運用SSL頁面代理嘅主要係有動態網、代理看世界等，嚴格意義上通過Web代理，而唔係軟件，不過，而家佢哋都有方便嘅用戶軟件畀大家用。

好多破網軟體都用咗加密代理技術，採用呢種技術嘅包括safeweb、花園軟體、無界流覽、自由門等。呢啲軟件經過開發者嘅不斷創新，已經簡化到，一打開軟件就用得，而唔使改瀏覽器嘅任何設置。瀏覽器嘅訪問網頁請求，被呢啲程式自動透明咁處理，包括自動搜尋最快最安全嘅代理伺服器、加密網址同網頁內容等。

此外，重有最新一代SOCKS5加密代理服務軟件Tor，運用特殊代理同埋通道SSSO、Flat等，後者操作較複雜，適合具備一啲知識嘅用戶用。

亦都有部分軟件係基於P2P技術。好似，呢個係用Java寫嘅跨平台軟體，由各個Freenet機器分享硬碟空間、頻寬，自成一體為可匿名發佈資訊嘅網路，但由於同原有WWW網路無法溝通，加上訪問速度緩慢，使用者較少。

多數破網軟件都具備反功能變數名稱劫持功能。

### MultiProxy
MultiProxy係一個多功能個人代理伺服器，用戶響連線上網嗰陣，能夠保護使用者嘅私隱，以及透過存取不同嘅代理伺服器而提高下載速度。MultiProxy亦包括免費發佈嘅匿名代理伺服器，可以喺下載來自海外比較慢嘅檔案嗰陣自動調適，令網路嘅頻寬得以盡用。

### 花園網
花園軟體（Garden）、花園透明代理（Garden G2）

### 無界網路
無界流覽（Ultrasurf）、無界漫遊（Ultrascape）
;動態網：自由門（Freegate）、動網通（Dynapass）

### Torpark
Torpark係一款集成Firefox同Tor嘅瀏覽器，全自動代理，安裝後唔使做特別設置就用得。

;Tor
Torr嘅全稱係「The Onion Router」，號稱係「An anonymous Internet communicaton system」。佢針對現階段大量存在嘅流量過濾、嗅探分析等工具，喺JAP之類軟體基礎上改進，支持Socks5，並且支援動態代理鏈（通過Tor訪問一個位址嗰陣，所經過嘅節點喺Tor節點群裏面隨機挑選，動態變化，由於兼顧速度同安全性，節點數目通常係2-5個），因此難於追蹤，有效保證安全性。另一方面，Tor 嘅分散式伺服器可以自動獲取，所以省卻咗搜尋代理伺服器嘅精力。

;Google公司嘅產品
Google Secure Access（提供安全嘅無線聯網）、Google Web Accelerator（提高上網速度嘅Proxy軟件）都曾經喺一段時間裏面，實現咗破網嘅效果，不過而家都唔可以用嚟破網。

## 睇埋
*光明網
*網路內容審查
*代理伺服器
*中國網路審查
* 暗網

## 出面網頁
*記者無國界組織提供嘅中文手冊 如何避免監控 如何匿名博客
* 繞過網絡審查（英文）
* 開放網絡運動
* 網絡自由聯盟 
* 清心論壇
* 花園
* 動態網
* 無界網路
* 自由網
* 代理看世界

類:互聯網審查
代理伺服器

**代理伺服器**，又叫**網絡代理**，係指幫一個網絡節點（用戶端，例如屋企入面啲電腦），以 ｢代理人｣ 嘅身份去間接同第三個網絡節點（目標）連接嘅一種伺服器。代理伺服器入面用來做到網絡代理呢樣功能嘅軟件稱為「代理軟件」。

具體過程大致上係：用戶端（第一部電腦）想要目標伺服器（第三部電腦）嘅某啲資源，但用戶端就唔直接同目標伺服器連接。用戶端（第一部電腦）首先同代理伺服器（第二部電腦）連接埋一齊，跟住話畀目標伺服器（第三部電腦）知，想要佢入面嘅檔案或其他資源。代理伺服器透過同目標伺服器直接連接，或者從緩存中攞到第一部電腦想要嘅資源，就畀返用戶端（第一部電腦）。通常喺呢個過程入面，代理伺服器可能會改變用戶端嘅請求或伺服器端（第三部電腦）回應嘅一啲內容，從以滿足各種代理嘅需要。

用代理伺服器嘅原因可以係因為用戶端（例如因為保安理由）同目標完全隔離，只能夠透過防火牆上面嘅代理伺服器交談；又或者用戶端同目標根本可以直接對話，但係因為某種原因揀透過第三方。

所謂代理軟件可以係系統內核，亦都可以係特別嘅軟件。

防火牆或者一啲閘道、路由器都有網絡代理嘅功能。

## 代理伺服器嘅工作協定
### Socks
SOCKS
* SOCKS 4A
* SOCKS 5

### HTTP
;Internet Explorer嘅設定
喺工具→Internet 屬性→連接→局域網路設定→代理伺服器 中可以改
;Firefox嘅設定
位於工具→選項→常規→連接設置下。
喺一般情況，安裝SwitchProxy會容易啲設定代理伺服器。中國大陸出產嘅xyzproxy亦都係一個選擇。

### 其他

## 匿名代理伺服器帶嚟嘅風險
當使用代理伺服器嘅時候，所有發送去被訪問服務（例如一個網站嘅HTTP伺服器，即係第三部電腦）嘅資料都必須先流經代理伺服器，通常呢啲資料都係無經過加密。所以，一個惡意嘅代理伺服器就有可能記錄底所有經過呢個代理嘅資料，包括用戶名同埋密碼咁。

開放嘅代理伺服器令到用戶可以隱藏佢嘅來源，因此有部分人通過呢種途徑嚟發表垃圾留言。所以唔少網路管理員禁止使用開放代理伺服器嘅非註冊用戶發表內容。

## 反向代理伺服器
反向代理伺服器架設喺伺服器端，通過緩衝成日被請求嘅頁面來緩解伺服器嘅工作量。

維基百科使用開放源代碼嘅Squid代理伺服器。

## 分散式代理伺服器

* 
* 
* 
* Proxy test online
屌你老母

**屌你老母**（，俗寫做**𨳒你老母**）係句廣東話俗語，字面解係[我同你阿媽𨳒閪]實際用途係𨳒你老母閪咁嘅意思。

問候人喺中國各方算係種共同文化，魯迅就話如果代表中國嘅花牡丹叫做國花，咁問候人法就係中國「國罵」。

旁白話指話某某「屌人（哋）老母」，多數係代表某人用「屌你老母」呢句嘢黎打招呼或問候

好耐之前，流行嘅版本係**屌那媽**（），往往俗寫作**丢那媽**，當中「那」係「你啊」嘅連音。

## 其他話
喺第啲話入面，有對等日常用詞，例如普通話就叫「肏你媽」、「他媽的」、「幹你娘」，喺網絡上便隱晦啲會寫成「草泥馬」。閩南話就話「駛恁娘」、「諫恁娘」、「諫恁娘之Ｚ」、「諫恁娘老之Ｚ 」。除咗「幹」同「屌」，其他形容重有「肏」、「尻」、「日」、「直」、「弄」。 

## 意思種類
鬧人老母分三種，一種係無意義嘅粗口，純粹只係自己發洩情緒，甚至係口頭禪，叫做「穢語」，另一種就用嚟鬧人，比較具攻擊性，叫做「詈語」。

## 文化意義
屌你老母屬於同性有關嘅粗口，呢個類別，係基於男尊女卑嘅觀念而嚟嘅。中國文化傳統以來，提及對象家人嘅惡言，就只有「屌」人老母，咒人絶後，或者鬧人全家，好少單單數人老豆。有人認為其中一個原因，係由於中國儒家文化重視「宗」，如果某人唔係由已結婚夫婦生出嚟嘅，就無名份，地位會低啲，俾人叫雜種或者野種。若然阿甲「屌」阿乙老母，而阿甲又唔係阿乙老頭，即係話阿乙係雜種，低等人。另一個講法又係同儒家文化有關，儒家觀念入面好重視「孝」，而鬧人老母就觸犯對方重視嘅「孝」，同時又貶低對方老豆，令對方受到極大侮辱。不過近年好多人都認為噉樣屌人老母係屬於一種性語言暴力，所以都唔係好鼓勵。「屌你老母」一早已成諺語，啲人講呢句，又或者係佢嘅變種版本時，腦海唔會浮現任何字面意思。

## 變種

本罵辭變種無數，將原版委婉化或者激烈化，譬如「delay no more（『屌你老母』嘅英文擬音；簡寫：dllm／dnlm／dlnm）、「（屌）佢老母（簡寫：(d)klm）」、「（你／佢）老味」、「（你／佢）老頭」、「你（／佢）老板」、「**（屌）（你／佢）老母臭屄**」、「頂你個肺（『屌你個屄』嘅擬音，有時加長作順口溜『～，**塞你個胃**，**打到你花開又富貴**。』或『～，**插你個胃**，**㩒你個肚臍機關掣**。』」、「屌你冚家」（字面意思：我同你全家人扑嘢）、「問候人哋阿媽」( 咒罵人哋阿媽)……

## 軼事
民間傳說，明朝將軍袁崇煥帶兵打仗時，會用口頭禪「**掉哪媽！頂硬上！**」激勵士氣。喺東莞石碣鎮水南村袁崇煥紀念園，入面一個袁公嘅雕像個基座道，以前刻咗呢句嘢，配上英文翻譯「FUCK HIS MOM! HIT THE HARD!」；後來鏟走咗，引來爭議。趙冰嘅考證話以上搞錯咗，而其頭三字之正確寫法為「**屌那馬** 」，當中嘅「馬」指當朝奸臣馬士英。

## 腳註

*魯迅《論他媽的》：無論是誰，只要在中國過活，便總得常聽到「她媽的」或其相類的口頭禪。即使依或人聽說，牡丹是中國的「國花」，那麼，這就可以算是中國的「國罵」了。


## 參考
鹼金屬

**鹼金屬**係元素週期表嘅第一組，即係最外邊嘅電子殼只有一粒電子，全部都係金屬。

由於最外邊嘅電子殼只有一粒電子，呢粒電子好唔穩定，容易甩出去，做成正離子。所以鹼金屬係最容易發生化學反應嘅組別。因為咁，鹼金屬放響水度會有激嘅反應，會好快取代水分子裏面，其中一粒氫原子，令到水變成鹼性，所以叫佢做鹼金屬。
首都

**首都**（），或者**首府**（），一般係一國或者一地政治上最重要嘅城市。亦都係政府機關、政府首長、立法機關等等嘅所在地，唔少國家都有法律訂明首都喺邊。一國之下，一級或下級行政區嘅中心，按國嘅性質唔同，都會有唔同稱呼。響聯邦制下，各邦嘅政治中心都可以叫做首都。響一元國，就可能叫行政中心，或者依照唔同嘅行政區名而叫州府、省會、道廳等等。

響現代中國，會叫一國之首做首都，而一地之首做首府。但係外文就未必會分「首都」同「首府」咁細。

## 特殊情況
一個國家可以根據個別嘅國情有多過一個法定或者事實上嘅首都，例如：
* 南非憲法規定有三個首都：行政首都比勒陀利亞（Pretoria），立法首都開普敦（Cape Town/Kaapstad），同司法首都布隆方丹（Bloemfontein）。
* 德國以前嘅首都係波恩、宜家嘅首都係柏林，但係最高法院分別設喺卡斯魯亞同萊比錫。

法定同事實上嘅首都可能唔同，例如：
* 二戰期間，法國淪陷之後，自由法國運動依然主張巴黎係法國首都，但係運動嘅總部就喺英國倫敦，而維希政府嘅首都就設喺維希。

法定首都可以唔係政府所在地，例如：
* 荷蘭嘅法定首都係阿姆斯特丹（Amsterdam），但係中央政府所在地係海牙（den Haag）。

一個國家嘅法定首都可能會唔被其他國家承認，例如：
* 以色列嘅法定首都係耶路撒冷，但係聯合國決議要求會員國唔承認耶路撒冷係以色列首都，所以絕大部分同以色列建交嘅聯合國成員國都將大使館設喺特拉維夫。

有時首都議題比較尷尬敏感，噉事實上嘅首都喺官方定調中無首都嘅正式名份，例如：
* 中華民國所有中央機構目前都設喺臺北，所以西方嘅地圖會將臺北標做中華民國事實上嘅首都。但由於臺灣政治嘅因素，現時官方對臺北嘅定義係「中央政府所在地」，對於臺北係咪正式首都唔表態。
天主敎

**天主敎**（；，形容詞 Catholic），又叫做**公教**（意思係 ｢普世宗教｣），係基督宗教嘅一支，通常指羅馬天主敎。Catholic（首字母大楷）呢個字嘅字根 catholic（首字母細楷）來自希臘文 ，意思係 ｢普世｣。所有天主教會都同羅馬天主敎會共融（承認羅馬敎宗），但只係羅馬天主敎用拉丁禮。

基督新教成形之後，天主教又叫**基督舊教**（減筆：**舊教**）。

## 名
天主教呢個名係自從明朝開始用，而家已經成為普遍嘅中文代詞（因為佢唔用上帝、神等詞彙嚟稱呼所信仰嘅天主，而只係用天主呢個詞）。喺基督宗教咁多個教會當中，羅馬天主教嘅信眾最多，全世界大概有12.78億，佔世界總人口 15.5%。
 
｢公教會｣ 嘅 ｢公｣ 原文起源於拉丁文嘅 ，意思係 ｢普遍嘅｣，翻譯成為中文 ｢公｣ 係取自 ｢天下為公｣ 嘅 ｢公｣，因為天主教徒認為佢哋嘅教會係開放俾全部人嘅，而唔係特定個種族、階級，或者特定宗派嘅。
 
｢Catholicus｣ 呢個字喺教會分裂前已經出現，例如喺宗徒信經有 ｢聖而公教會（sanctam Ecclesiam catholicam）｣，尼西亞信經嘅尾二嗰句亦都有講 ｢（我信）唯一、至聖、至公、從宗徒傳下來的教會（Et unam, sanctam, cathólicam et apostólicam Ecclésiam）｣。呢個用法喺英文寫 catholic（首字母細楷），中文通常寫 ｢大公｣ 或者 ｢普世｣。

### 羅馬天主教會

5世紀古羅馬東、西分裂以後，東羅馬帝國奉君士坦丁堡牧首為正宗，並演變成日後嘅東正教；而原首都羅馬保留的教廷，就成為咗分裂後西羅馬帝國嘅正宗，呢度就係 ｢羅馬天主教會｣ 呢個名嘅源由。

## 註

## 參考
糖

**糖**（音「堂」；）係甜味嘅嘢食，亦係調味品，化學成份係醣，諸如葡萄醣、菓醣、蔗醣等。

一般聯想起糖，就係蔗汁提煉出蔗糖，但亦有其他如蜜糖等等。

## 飲食

攝取太多糖份會引致癡肥等嘅問題，提升好多種嚴重疾病嘅機會率。有見及此，有唔少研究者都著力研究點樣先可以鼓勵人唔好飲同食太多糖份，希望幫佢哋取得個平衡。

根據世衞喺 2015 年出嘅指引，無論係乜嘢年紀同性別，一個人每日攝取嘅卡路里當中應該要有少過 10% 嘅源自額外糖—額外糖包括加落食物同飲品嗰度嘅單醣同雙醣，以及蜜糖同果汁入邊自然存在嘅糖。

具體啲噉講，一個普通大人一日大約要食起馬 2,000 - 3,000 卡路里，一個每日食 2,000 卡路里嘅大人，每日只可以食 200 卡路里嘅額外糖，呢個數值大約相當於 12 茶羹嘅糖。

## 簡史
遠古人最已知蜜、生果、稻米等，係有甜味。最早嘅糖，係飴糖，卽麥芽糖，由米同麥芽而成。所以糖字跟米部，亦有其源。

## 語文
糖係文獻中，亦寫**餹**。

## 睇埋
* 甜味
* 糖 (零食)
* 代糖
* 糖精
* 糖水
* 蜜糖
* 糖果屋

## 引述

## 註釋
天氣

**天氣**係指大氣層發生嘅各種現象。通常來講，如果係唔特別講到明嘅話，「天氣」呢個詞係講緊地球上嘅天氣。

天氣係唔少社交場合打開話題嘅開場白，因為或多或少人人都識講。

天氣有時會叫**天候**（「候」讀「口」，所以好多時寫做**天口**）或者**天時**，譬如「天候凍」或者「天時凍」即係天氣寒冷。
銅

**銅**（）係一種金屬元素，符號 Cu，原子序數 29。符號 Cu 來自拉丁文。銅不論延性、展性、導電能力都非常好，可以用嚟做導電體，建築材料同唔同種類嘅合金。

## 特性
  

銅延展性強，1克銅就可以拉出3000米長嘅細絲，或者壓成10幾平方米嘅銅板。銅嘅導電性同導熱性都很高，僅次於銀，但係銅價格平好多。需要辦異時，高純度嘅銅叫做**紅銅**（喺其他種類中文，亦叫**赤銅**及**紫銅**……）；加入其他金屬，可以整成黃銅、白銅及青銅等合金。

## 世界10大銅消費國
單位：千公噸
查理斯·達爾文

（；），又譯，係英國嘅自然學家，英格蘭史樂郡梳士貝利人。佢因為整過達爾文進化論而出名。佢提出世界各個物種都出喺「物競天擇，適者生存」機制。進化論已經係現代生物學之中嘅分類學基礎。

達爾文對大自然嘅早期興趣，令佢忽略咗喺愛丁堡大學嘅醫學教育；反而，佢幫手研究海洋無脊椎動物。從1828年到1831年，佢喺劍橋大學嘅基督學院讀書，呢段時間令佢更加熱愛自然科學。 不過，真正令達爾文成為著名地質學家嘅，係佢喺1831年至1836年期間參加嘅五年航行，搭呢艘船。佢喺航行期間發展嘅觀察同理論，支持咗查爾斯·賴爾嘅漸進地質變化概念。佢出版咗航行嘅日誌，呢本書令達爾文成為知名嘅作家。

達爾文喺航行期間收集嘅野生動物同化石嘅地理分佈令佢感到困惑，於是佢開始詳細調查，並喺1838年構思咗自然選擇嘅理論。 雖然佢同幾個自然學家討論過自己嘅想法，但佢需要時間做深入研究，而地質學工作係佢嘅首要任務。 當1858年，阿爾弗雷德·羅素·華萊士送咗一篇描述同樣概念嘅文章俾達爾文時，佢正喺寫緊自己嘅理論，於是兩人即時聯合提交咗佢哋兩個嘅理論俾倫敦林奈學會。 達爾文嘅工作確立咗進化後代變異係自然多樣化嘅主流科學解釋。

1871年，佢喺《人類的由來與性選擇》一書中探討咗人類進化同性選擇，1872年又出版咗《人類與動物的表情》。佢關於植物嘅研究係以一系列書籍形式發表，而佢最後一本書《蚯蚓對土壤的作用》（1881年）探討咗蚯蚓及其對土壤嘅影響。達爾文喺1859年出版咗佢嘅《物種起源》一書，用有力嘅證據提出咗進化論。 到咗1870年代，科學界同大部分受過教育嘅公眾已經接受咗進化論係事實。不過，最初有唔少人傾向於支持競爭解釋，認為自然選擇只係次要角色。直到20世紀30年代至50年代出現現代進化綜合理論，廣泛共識先至形成，認為自然選擇係進化嘅基本機制。 達爾文嘅科學發現係統一咗生命科學嘅理論，解釋咗生命嘅多樣性。

## 遺產同紀念

正如阿爾弗雷德·羅素·華萊士所講，達爾文「喺四分之一個世紀內，為人類思想帶嚟咗比我哋同期甚至可能係任何時期嘅人更大嘅革命」，佢「畀咗我哋一個全新嘅生命世界概念，同埋一個本身就係強大研究工具嘅理論；佢示範咗點樣將所有唔同領域嘅研究人員積累嘅事實結合成一個連貫嘅整體，從而徹底改變咗整個自然研究。」

大多數科學家依家都信服進化係通過修改而嚟嘅後代，但好少人同意達爾文認為自然選擇「係主要但唔係唯一嘅修改方式」。 喺「達爾文主義嘅蝕」期間，科學家探索咗其他機制。之後，朗納德·費雪喺《自然選擇嘅遺傳理論》中結合咗孟德爾遺傳學， 引領咗群體遺傳學同現代綜合理論嘅出現，而呢個理論仲係繼續發展緊。 科學發現不斷確認同驗證達爾文嘅關鍵洞見。

以佢個名命名嘅地理特徵包括達爾文海峽同達爾文山（安第斯山脈）， 兩者都係佢喺小獵犬號第二次航行期間命名嘅。達爾文港則係佢以前船員喺下一次航行期間命名嘅，最終成為咗澳洲北領地首府達爾文（北領地）嘅所在地。 達爾文個名被正式或非正式咁賦予畀好多植物同動物，包括佢喺航行期間收集到嘅好多物種。

倫敦林奈學會喺1908年開始頒發達爾文－華萊士獎章，以紀念1858年7月1日達爾文同華萊士聯合發表佢哋理論50周年。之後喺1958年同2008年再次頒發，自2010年起，呢個獎章每年都頒發。 1964年創立嘅劍橋大學研究生學院達爾文學院（劍橋）就係以達爾文家族命名嘅。 由2000年到2017年，英格蘭銀行發行嘅英鎊10鎊紙幣背面印有達爾文嘅肖像， 仲有蜂鳥同小獵犬號嘅圖案。

## 連出去
* 
* The Complete Work of Charles Darwin Online 達爾文在線 - 包括《物種起源》初稿、達爾文畫嘅各類生物素描，同佢煮飯用嘅食譜，夾埋成2萬份文，9萬幅畫。
酒

**酒**係有乙醇酒精嘅飲品，傳統上係靠發酵植物果實釀成，主要原材料係水，以及生果及／或穀物等，其間會用到酵母。

## 睇吓
*快感
大洲

**大洲**（），又叫**洲**，係一片好大又連住嘅陸地。大洲其實係島嘅一種，周圍畀大洋包圍。不過，大洲唔係純科學劃分，並無一個劃一嘅定義。現時一般分做七大洲，分別係亞洲、非洲、歐洲、北美洲、南美洲、南極洲同大洋洲。





## 面積同人口

## 地理最高點同最低點

## 睇埋
*大陸

## 攷
啤酒

**啤酒**（）係世界上最古老、最多人飲嘅酒精飲品。每年賣成十三萬三千萬升。佢係澱粉類發酵而成。一般嚟講係用大麥。而德國每年都有舉辦啤酒節。

## 啤酒釀造業

21世紀啤酒廠嘅發展歷史包括大型啤酒廠為咗確保規模經濟而吞併細啲嘅啤酒廠。喺2002年，南非啤酒公司收購咗北美嘅Miller釀酒公司，成立咗SABMiller，成為僅次於北美嘅Anheuser-Busch嘅第二大啤酒廠。到2004年，比利時嘅Interbrew係第三大啤酒廠，而巴西嘅AmBev排第五。佢哋合併成為InBev，成為最大嘅啤酒廠。2007年，SABMiller收購咗荷蘭Grolsch品牌嘅釀酒商Royal Grolsch之後，超越咗InBev同Anheuser-Busch。2008年，當時排第二嘅InBev收購咗排第三嘅Anheuser-Busch，新成立嘅Anheuser-Busch InBev公司再次成為世界最大嘅啤酒廠。

根據市場研究公司Technavio嘅數據，截至2020年，AB InBev仍然係世界最大嘅啤酒公司，喜力排第二，華潤雪花啤酒第三，嘉士伯集團第四，Molson Coors第五。

「小型啤酒廠」或者「手工啤酒廠」係生產有限量啤酒嘅廠房。唔同地區同權威機構對「小型啤酒廠」嘅最高產量定義都有唔同，喺美國係每年15,000桶美制啤酒桶(約17,600百升)。而「brewpub」就係一種同酒吧或者其他飲酒場所合作嘅小型啤酒廠。

全世界啤酒廠密度最高嘅地方係德國嘅法蘭克尼亞，特別係上法蘭克尼亞區，呢度有大約200間啤酒廠，大部分都係小型啤酒廠。呢個地區被稱為「啤酒之鄉法蘭克尼亞」，擁有超過260間啤酒廠、數百個啤酒花園同好多傳統啤酒地窖。呢度仲有啤酒節、教堂慶典同「Bockbier」開桶儀式等特色活動。

喺德國巴伐利亞州嘅威森斯特芬修道院啤酒廠可以追溯到768年，係世界上最古老仲喺運作緊嘅啤酒廠。佢喺1040年獲得弗賴辛市嘅釀酒許可證。

## 相關
* 臺灣啤酒
*香港啤酒一覽

## 參考資料
牛奶

**牛奶**（），又叫做**牛乳**（），係乳牛乸喺脯乳期由乳腺分泌出來、含營養嘅乳白色液體。

## 睇埋
*水牛奶/大良牛乳
奶

**奶**亦都叫做**乳**，係一啲含有營養嘅乳白色液體，係雌性嘅哺乳類動物喺脯乳期由乳腺分泌出來嘅。呢個係哺乳類動物嘅特徵。

哺乳類動物啱啱出世嗰陣，重未能夠消化到咁多唔同類型嘅食物，於是就要靠飲奶來吸取營養。人類同其他脯乳類動物一樣，BB嗰陣時都係要食奶大嘅。之不過，人類亦都會飲其他可以養嘅食草動物嘅奶。最多人飲嘅係牛奶，亦都有人飲綿羊、山羊、水牛、駱駝、牦牛等等嘅奶。

奶可以做成唔同嘅奶類制品，好似忌廉、牛油、酸乳酪、雪糕、芝士、煉奶、奶粉諸如此類，同好多唔同食物添加濟同工業產品。奶裡面含有大量飽和脂肪、蛋白質同鈣質。

好多睇落似奶嘅植物液體都叫做奶，例如椰子汁可以叫椰奶。重有用大豆整出來嘅豆奶、米嘅米奶、大杏仁嘅杏仁奶，呢啲用植物做出來嘅代替品都會叫做奶，方便因為宗教信仰或者體格而唔飲得奶嘅人。

人奶除咗可以直接餵畀孲𤘅子之外，20世紀末期嘅科技亦都令到人可以將人奶貯起，等第日用。媽媽啱啱生完之後所分泌嘅人奶叫初乳，裏面有好多抗體，用來餵哺可以令媽媽同孲𤘅子都無咁易病，亦可以喺餵奶過程中增進母子之間嘅感情。所以有好多醫療機構都鼓勵現代媽媽要盡量餵人奶、而唔好用奶粉。有乳糖消化不良嘅人飲奶會出現肚痛、肚痾、嘔等症狀。

## 睇埋

* 奶咀
* 奶媽
* 奶樽
渥太華

**渥太華**（；，英文發音：），舊譯**阿圖和**，當地唐人叫**柯太華**，簡稱**柯京**，係加拿大嘅首都。渥太華喺安大略省東南部，渥太華河南岸，多倫多以東400公里，滿地可以西190公里。當地人口大概102萬，其中大概4萬6係唐人，係全個安大略省用英法雙文嘅少數城市之一。

截至2024年，佢係全國第6大城市，面積比卡加里、多倫多、愛民頓、溫哥華同滿地可夾埋仲要大。

## 參考資料

## 出面網頁

* 渥太華市官方網頁 

## 註
茶

**茶**（粵拼：**caa4**）係嘢飲一種，係由茶樹嘅葉或芽，再經制作而成。通常係用呢啲經過加工嘅葉，浸落熱水度幾分鐘，水就變成茶。

茶嘅味道來自氧化（發酵），加熱，整乾，又或係加入其他草本、香料同生菓。就算同一樖茶，唔同部份，口芽定葉，唔同季節，唔同加工，都可以得出唔同茶種，味道各異。茶天生有咖啡因同茶鹼，有清涼，少苦之味。

今時今日，茶係世界上除咗水之外最多人飲嘅嘢飲。2004年啲人就飲咗3,200,000公噸嘅茶啦。生產量嘅頭四位係印度、中國、斯里蘭卡同埋肯雅。

草本茶（）可以係一啲茶都無，用生果或草本來做。不過呢篇係講茶樹來嘅茶。

中國等地產嘅，叫唐茶；而印度等地產嘅，通常叫西茶。

## 文
茶古寫係**荼**。

「茶」廣東話有時叫「**嗲**」（粵拼：**de1**），嚟自潮州話，通常用嚟形容講嘢，慣用語包括「搭嗲」、「收嗲」、「咪咁多嗲」、「口水多過嗲」（通「口水多過茶」）。

## 史
中國種茶做飲品，有過千年史。十九世紀，茶係大清國最貴，最重要嘅出口貨。因而廣泛種於中國、韓國、日本、印度等地。

## 種茶
### 中國
唐茶廣種於中國，黃河以南都有種，當中以華東最出名。北緯二十八度，有一帶山，福建西北有武夷山，盛產黑茶。
碳

**碳**（，）係一種元素，符號C，原子序數6，原子質量單位12.0107(8)。係一種好常見嘅非金屬元素，佢亦都係四價元素。有好多種同素異形體，例如石墨、鑽石（金剛石），仲有人工合成嘅碳60。

所有生命都有碳，而碳係有機化學之本。佢可以同自己，又同其他元素結合。家下知道有成一千萬種化合物。同氧結合，就係植物生長必要嘅二氧化碳。同氫結合，就係碳氫化合物，收埋響化石然料裏面，亦都係工業必需。同氧同氫一齊結合，就係組成生命嘅一大堆化合物。而佢嘅同位素碳14，佢嘅衰變可以做年代測定。
咖啡

**咖啡**（）又寫做**㗎啡**、**架非**，係一款飲品。將咖啡豆烘熱後顏至粉碎再沖水而成，有熱有凍任君選擇。

## 花款
* 齋啡（Black Coffee）
* 凍啡（Ice Coffee）
* 鮮奶咖啡（Milk Coffee）
* 濃縮咖啡（Espresso）
* 意大利泡沫咖啡（Cappuccino）
* 摩卡咖啡（Mocha）
* 美式咖啡（Americano）
* 冰滴咖啡（Ice drip coffee）
* 拿鐵（Latte）

## 成份
*咖啡因
*單寧酸
*脂肪
*蛋白質
*糖
*礦物質
*纖維

## 註

## 睇埋
* 奶啡
* 黑啡
* 啡色
* 珈琲
* 《咖啡時光》
* 咖啡伴侶
* 鴛鴦
* 茶
* 瑪黛茶
薯仔

**薯仔**（；學名：**），係茄科茄屬一種多年生嘅草本植物。原產地喺祕魯同玻利維亞嘅安第斯山脈，而家喺全球各地都可以搵到。佢既係安第斯文化嘅一部份，又有「萬能作物」同「第三麵包」嘅名。

## 名
薯仔有好多個名，除咗粵語常用嘅「薯仔」之外，中華地方常用嘅名包括「馬鈴薯」、「洋芋」、「土豆」等等。

## 史
薯仔原本產自南美洲，係響16世紀由歐洲人將佢哋帶返歐洲。幾百年嚟薯仔係歐洲人嘅主要糧食。19世紀喺愛爾蘭薯仔田大失收，就餓死咗好多人。

薯仔大概響17世紀先至傳入中國，一般都係響內陸地區培植。薯仔響中國主要係做餸，唔當係主糧。

## 形態
呢種植物嘅莖係帶三角形嘅有毛品種；地下塊莖有圓形、卵形和橢圓形；外皮有紅色、黃色、白色同紫色；樹葉係互生、奇數羽狀複葉；花有白、紫、粉紅、紅等色。

## 適應環境
呢種植物鍾意喺比較凍同乾燥嘅天氣嗰度生，但佢唔禁強光同高溫天氣。

## 用途
薯仔含有大量嘅碳水化合物，同時重含有蛋白質、礦物質、維他命等等，而營養價值係胡蘿蔔嘅2倍、大白菜嘅3倍，番茄嘅4倍，尤其係維他命C比較多。既可以當做主糧，又可以當做蔬菜食用。但人通常食嘅係塊莖，而唔係佢嘅根。另外，薯仔重可以用嚟整澱粉、酒精、糊精、葡萄糖；甚至可以整橡膠、電影菲林、人造絲、香水等好多種工業品。

## 品種
馬鈴薯喺原產地就有幾百個品種，喺世界各地又不斷咁培養新品種，所以目前全世界就有幾千個品種，有含澱粉比例較高嘅，有適合作為主食嘅，亦都有適合作為蔬菜食用嘅。

## 種植同食用注意事項
呢種植物雖然有好多營養價值，但唔係諗住做乜就做乜：
# 如果睇到佢嘅塊狀根發咗芽之後唔好食，因為佢出有毒嘅龍葵素。
# 佢嘅皮有葉綠素，長時間俾太陽猛咁曬會影響品質。
# 唔可以喺高溫時節種，因為會感染病毒而退化。

## 文化
*蕃茄薯仔湯（粵菜入面成日煲嘅家常湯）
## 相

File:Potato bag cultivation.JPG|成棵薯仔
File:Potato plant prior to harevest.jpg|薯仔葉
File:Russet potato cultivar with sprouts.jpg|薯仔塊莖
File:Potato EarlyRose sprouts.jpg|薯仔發芽
File:Potato flower close-up. Eastern Siberia.jpg|薯仔花
File:Solanum tuberosum 004.JPG|薯仔果
File:BK-French-Fries.jpg|炸薯條
File:Salt-and-Vinegar.JPG|炸薯片
File:Mash Potatoes.jpg|薯茸
File:Rakor keso.jpg|焗薯


## 註

## 出面網頁

* 馬鈴薯 Malingshu—藥用植物圖像數據庫（香港浸會大學中醫藥學院）
* 马铃薯 39健康
* 马铃薯 A+医学百科
* 马铃薯的热量和减肥功效 薄荷网
* 马铃薯 三九养生堂

類:草本植物
類:菜
類:糧食
類:藥用植物
類:農作物
德蘭修女

**德蘭修女**（，俗名 ，），又叫做**加爾各答嘅聖德蘭**（），係阿爾巴尼亞天主敎修女。佢響印度加爾各答嘅工作，令佢成為世界名人。

2003年10月，佢俾教宗約望保祿二世宣福，2016年9月俾教宗方濟各封聖。

## 個人榮譽
* 諾貝爾和平獎
* 香港大學名譽社會科學博士（1993年）

## 攷

## 出面網頁

* 

類:天主教聖人
以色列

**以色列國**（）通稱**以色列**（），係西亞一國，喺地中海東南邊。呢個國多數人口係猶太人，仲有一部分阿拉伯人。行議會制民主。國際社會普遍承認以色列嘅首都係特拉維夫。以色列自稱耶路撒冷係佢嘅首都，但多國唔承認呢個講法。

西撒哈拉、阿爾及利亞、突尼西亞、蘇丹、索馬里、科摩羅、沙地阿拉伯、黎巴嫩、敘利亞、約旦、阿富汗、巴基斯坦、孟加拉、不丹、馬來西亞、卡塔爾、利比亞、也門、阿曼、伊拉克、科威特、以及印尼、北韓都唔承認佢係個獨立主權國。古巴同伊朗曾經承認佢係個獨立國，但先後喺1949年4月18號（古巴）同1979年2月18號（伊朗）取消咗。而委內瑞拉、毛里塔尼亞、馬里同尼日爾甚至切斷同佢之間嘅外交關係。

## 體育運動
體育運動方面，佢立國之後雖然一直喺亞洲區，代表過以色列國家隊攞過1964年亞足協亞洲盃冠軍，重參加過1970年FIFA世界盃；喺1967、1969同1971年嘅亞洲冠軍聯賽（而家係亞洲冠軍盃），特拉維夫馬卡比同特拉維夫夏普爾亦先後攞過冠軍。佢雖然一直都有參加過亞洲運動會，但因佢嘅政治因素而冇參加過1962年同1978年亞運，重喺1976年7月份開嘅亞奧理事會入面投票通過，成功將以色列趕出亞洲區。之後一直都冇再參加亞洲區啲賽事，直到2015年先至加入歐洲運動會而繼續參加賽事，從此以色列喺體育運動方面脫亞入歐。

## 詞源
喺英國廿八年嘅管治下，成個地區都叫做巴勒斯坦（希伯來話:[פלשתינה [א״י，'Palestine [Eretz Israel]'）。國家喺1948年獨立嗰陣，正式採用咗「以色列國」（State of Israel；希伯來話:מְדִינַת יִשְׂרָאֵל，；阿拉伯話：دَوْلَة إِسْرَائِيل，）作為國家名。當時曾經考慮嘅第啲國名選項包括「以色列之地」、錫安同埋猶地亞，都被拒絕咗。喺獨立後頭幾個禮拜，外交部長摩西．夏里特（希伯來話：משה שרת，Moshe Sharett）宣佈政府揀咗用「以色列國公民」呢個詞嚟形容以色列公民。

歷史上「以色列之地」同埋「以色列嘅孩子」呢啲名分別用嚟指聖經入面嘅以色列王國同整個猶太人。

「以色列」呢個名（希伯來話：ישראל, ישראיל,；希臘文：Ἰσραήλ，）係指族長「雅各」。根據希伯來聖經，當雅各成功戰勝主嘅天使之後，上帝畀咗「以色列」呢個名雅各。雅各嘅十二個仔成為咗猶太人嘅祖先，又叫「以色列嘅十二個支派」同埋「以色列嘅孩子」。雅各同佢啲仔一齊住喺迦南，但由於飢荒被迫移居埃及住咗四代共430年。直到出埃及記，雅各個玄孫摩西帶領猶太人出埃及返迦南。最早提及「以色列」呢個詞嘅考古文物，係古埃及嘅麥倫普塔赫石碑（可追溯到公元前13世紀末）。

: i-i-z:Z1s*Z1s:r-i-A-r:Z1*T14-A1*B1:Z2 以色列（外國嘅民族）
: *T14-A1*B1:Z2 表示外國民族嘅限定意義符號

呢個地區亦被稱為聖地，係所有亞伯拉罕宗教（包括猶太教、基督教、伊斯蘭教同埋巴哈伊信仰）嘅聖地。多個世紀以嚟，呢個領土以各種各樣嘅名而聞名，包括迦南、賈傑、撒馬利亞、猶太、耶胡德、愛達荷、敘利亞巴勒斯坦同埋南部敘利亞。
## 參考

## 出面網頁

; 政府
* 政府服務及資訊網頁
* 以色列外交部嘅關於以色列
* 以色列總理辦公室嘅官方網頁
* 以色列中央統計局嘅官方網頁
* 以色列旅遊部嘅GoIsrael.com

; 一般資料
* 
* 
* 
* 
* 
* 
* Israel at the Jewish Virtual Library
* Israel at the OECD
* Key Development Forecasts for Israel from International Futures
地震

**地震**（，**earthquake**）係突然將地表儲起嘅位能放出來嘅現象，而能量係用地震波形式放出來。喺地球表面，好多嘢都會搖動，地面會移動，有時重會有海嘯。呢啲現象好多時都會整死人，財物亦都會受損。

地震可以係天然，又可以係人為。一般嚟講，只要有地震波，就叫做地震。

一般地震都有震級，而且有凈得唯一數字，但可以有好多個烈度。

## 成因
地震產生之所以發生，係因為地殼喺板塊運動嘅過程中累積應力，當地殼無辦法繼續累積應力嘅時候，地殼就會破裂，釋放出地震波，令地面發生震動，地震可由地震儀透過對地震波嘅觀察來量測，地震震級表示地震所釋放出來嘅能量大小，地震烈度指地震喺嗰度造成嘅震動程度，地震嘅發生處稱為震源，佢嘅投影至地表嘅位置為震央。

## 地震先兆
地震到依家仲未可以準確預測到發生時間，但係通常喺地震發生前會有一啲自然現象，特別係較大嘅地震發生之前會有各類異常現象，分咗宏觀先兆同微觀先兆。前者可以由人感官直接覺察，例如動植物、地下水等異常以及地光、地鳴等。後者唔可以用人嘅感官直接擦覺，需要用專業儀器先可以測出，例如地形變、地磁場、重力場、地溫梯度、地應力嘅異常同埋氡氣異常等。對地震先兆嘅觀察同監測仍然係地震短期嘅預報重要手段。

## 睇埋
*震源
*震央
*震源深度
*震央距
*震源距
*烈度 (地震)：量度地震對某一特定地點所受到嘅影響同破壞程度嘅量度單位。
*斷層：岩石形成節理構造破裂後，兩側岩層發生顯著嘅相對位移。
*黎克特制
*熱點 (地質學)（hot spot）喺地質學上係指地球表面長期經歷活躍嘅火山活動地區。
*地震帶
*地震一覽
天

**天**（），或者**天空**（），就係指響地面向上望，見得到嘅大氣層同外太空。雀、飛機、紙鳶都會當係天度飛。天空日頭會變藍，係由日光響大氣散射而成。而夜晚就黑晒。成個宇宙會現出來。挨晚，日出，會經過變橙紅呢個過程，都係大氣散射而成。

## 唐字
天原本指顛，即係頭殼頂。甲骨文代表人正立嘅大字，頭上加個方格強調顛頂。天同大字形混用。後尾金文、篆文變做一橫。由頭頂最高引伸做至高無上嘅天。

### 部首
《說文解字》歸佢入一部，《康熙字典》就歸佢入大部。

### 讀音
天中古讀他前切，平，先韻，透。上古真部。

## 傳統同哲學
廣東人叫天做**天公**。哲學嘅天係非人格化嘅最高主宰。

## 註
太陽能

**太陽能**係指響太陽光攞能源。太陽能係好傳統嘅能源，但係發達國家咁重視係十九世紀嘅事。因為化石燃料愈來愈少，用環境成本又高，太陽能開始變得吸引。響山旮旯地方，同太空，好多地方都用太陽能。

## 睇埋
*太陽能發電
沙地阿拉伯

**沙地阿拉伯**（，），又叫**沙特阿拉伯**（），全名**沙地阿拉伯王國**（），係阿剌伯半島上最大國。佢西北係約旦，北面同東北係伊拉克，東面係科威特、卡塔爾、巴林、阿聯酋，東南係阿曼，南面係也門，波斯灣喺東，紅海喺西。佢係**兩座聖廟之地**，兩就指係麥加同麥地那，回敎兩個最神聖嘅地方。

## 政區
沙地阿拉伯分咗13個省（*mintaqah*，復數：*mintaqat*）：

## 經濟

沙特阿拉伯經濟以石油為支柱，石油產業嘅收入佔全國總收入大約75%，GDP嘅40%，以及出口收入嘅90%。

## 地理
沙地阿拉伯佔阿拉伯半島大約80%領土。沙特同阿聯酋、阿曼同也門接壤嘅大部分地區無明確邊界，所以實際面積不詳。政府估計面積係2,217,949平方公里，而其他可信嘅估計都係介乎213萬9千7百平方公里至224萬平方公里之間。全國只有少過1%嘅土地適合耕種。

### 地形
沙特大部分大區係高原，地勢由西向東成階梯狀傾斜，西部除咗紅海沿岸有狹窄嘅平原之外，其他都係高原高山區，西南嘅希賈茲山脈有大約海拔3000米高；中部係納季德高原；東部有平原，東部沿海灣有珊瑚礁。

### 氣候
沙特西部高原屬地中海氣候。其他廣大地區屬於熱帶沙漠氣候，日夜溫差比較大，除咗沿海地區相對濕度較高之外，一般炎熱乾燥。

## 交通

西面有伊斯蘭教兩大聖地麥加同麥地那，世界各地嘅朝聖者都會去呢度朝聖。由2007年開始，對非穆斯林都開始發出團體遊嘅簽證。以前冇俾個人申請，但係由2019年9月28日開始，個人遊客都可以申請觀光簽證喇。喺2019年9月28日之前，只有朝聖（朝聖簽證，只限穆斯林）、政府同各種組織（外交官簽證、公務簽證）、當地公司邀請嘅工作（商務短期訪問簽證）、沙特阿拉伯居民嘅家人（家庭探訪簽證）先可以申請個人入境簽證。女性原則上要係已婚，仲要同丈夫或者男性近親一齊，如果單獨申請就要30歲以上。

國營航空公司沙特阿拉伯航空連接世界各國，仲有外國航空公司飛利雅得同吉達等主要城市。

沙特阿拉伯係全世界唯一禁止女性駕駛汽車嘅國家，但係2017年9月宣布會解禁（雖然法律上冇禁止，但係冇發駕駛執照，而且社會上都認為係禁止）。不過，女性擁有汽車作為財產係冇禁止嘅。因為咁，女性要用車嘅話就要請司機或者叫男性親戚開車。政府統計顯示，沙特阿拉伯家庭請咗大約140萬名男性司機，好多都係嚟自海外嘅外勞。之後喺2018年6月24日，女性正式獲准駕駛。

講到火車，以前有赫賈茲鐵路，但而家已經停用咗。而家由沙特阿拉伯鐵路公司營運利雅得 - 達曼之間嘅客運路線。仲有興建緊哈拉曼高速鐵路。其他城市鐵路包括麥加嘅麥加地鐵，利雅得都喺興建緊利雅得地鐵。仲有個海灣鐵路計劃。

## 水資源

沙特阿拉伯嘅水資源，喺古時就係靠綠洲同井嘅水嚟㗎喇。喺聖地麥加，人哋就係靠住叫做滲滲泉嘅湧水嚟過定居生活㗎。1932年，佢哋成功鑽咗個深過300米嘅深井，之後就可以抽到化石水，令到水嘅供應量大幅增加，仲可以支持到農業生產添。佢哋抽嘅地下水，其實係一萬年前阿拉伯半島仲係濕潤氣候嗰陣落落嚟嘅雨水，俾困咗喺地下水層度，係化石水嚟㗎，以後都冇得再補充㗎喇。因為咁，啲井嘅水位越嚟越低，如果照依家嘅用水速度嚟計，預計到2040年，地下水資源就會用晒㗎喇。

沙特阿拉伯係全世界最大嘅海水化淡廠運作國家。好多都係用慳電嘅逆滲透法 (RO:Reverse Osmosis) 嘅海水化淡廠，仲要自己起廠，喺國內整逆滲透膜 (RO膜) 工廠，沙特政府特別重視呢樣嘢㗎。用咗88%嘅水係俾農業用，剩低嗰啲就俾工業同飲用㗎喇。有二十幾個主要城市收埋咗80%嘅人口，喺城市度，淨係靠綠洲同地下水嘅水源係完全唔夠用㗎，冇海水化淡廠供水嘅話就冇得住㗎喇。喺阿什拜爾嗰間全世界最大嘅化淡廠，每日可以整到100萬噸水，成個國家每年可以用海水化淡整到12億2千萬立方米嘅水㗎。好多化淡廠都係喺1970到1980年代起㗎，到咗2000年左右，好多廠就開始老化喇，而家好多維修同重建嘅工程都發咗畀日本等外國公司做㗎。

主要城市都有淨化設施，可以將污水再處理，然後用嚟灌溉城市周圍嘅農田。海水化淡廠整嘅水，每公升要用2里亞爾，仲要額外用1-2里亞爾先至送到得內陸，所以係好貴㗎。不過，水費就只係每10噸1里亞爾咁多，一般家庭每個月嘅水費都唔會超過4里亞爾㗎。因為輸水設備同成本嘅問題，主要城市以外嘅地方就冇咁多水供應，鄉下地方仲係要靠以前嗰啲井同綠洲嘅水源㗎。喺啲內陸城市，佢哋會整水壩嚟收集雨水用，就連利雅得中間嘅旱溪哈尼法都因為水壩變成咗一條河㗎。成個沙特大約有15到20個海水化淡廠。

就算係內陸城市好似利雅得咁，每年冬天都會落幾日雨㗎。不過因為係沙漠氣候，啲雨都係喺好短嘅時間內落晒，幾日之後又會變返好乾，所以對水資源嚟講冇咩大作用。近年嚟，落雨量有增加嘅趨勢，落大雨嗰陣成個城市嘅低地都會水浸㗎。本來沙漠根本就冇水患，所以啲城市都冇排水系統呢啲防水患嘅設施，每年都會因為水災死幾十個人㗎。有人話係因為抽咗太多地下水同用化淡廠整咗太多水，仲要多過總雨量添，所以先至會咁㗎。事實上，過去20年，沙特阿拉伯嘅氣候的確變得溫和咗㗎。
## 參考

## 出面網頁

* 
* 
* 
* 
* 
*
地殼

**地殼**（）就係行星最出面嘅圈層，屬岩石圈嘅一部份。地殼密度係輕過下面。

## 地球地殼
喺古代嗰時嘅全中華地區入面，成日用「天高地厚」呢四個字嚟形容天地嘅大細。不過由於嘅科學技術喺度唔停噉發展，呢個難題一早就解決咗。喺地球嘅地殼厚度方面，喺地球唔同嘅地方都有唔同。有啲地區就好厚，而有啲地區就好薄，其中大陸嘅地殼同海洋嘅地殼就差咗好遠。最厚嗰度就係青藏高原，厚度可以去到60–80公里。最薄嗰度係太平洋地區，得4–7公里。而海陸地殼嘅平均厚度先至差唔多33公里，淨係佔咗地球嘅1/200半徑。如估整一隻雞蛋咁大嘅地球儀，蛋殼係重厚過地殼。

### 構成
雖然話地殼都好薄吓，但佢嘅上下層組成嘅嘢都唔一樣。其中地殼上邊係由密度比較細、比重比較輕嘅花崗岩組成，入面都係啲Si同Al元素，所以呢埐就嗌咗「硅鋁層」。而地殼下邊係由密度比較大嘅、比重比較重嘅玄武岩組成，入面都係啲Mg、Fe同Si元素，所以呢埐就嗌咗「硅鎂層」。不過喺大洋底由於地殼本身就好薄，所以佢凈係有硅鋁層而冇硅鎂層。另外，喺地殼最上面重有啲冇咁厚嘅沉積岩、沉積變質岩同埋風化泥而整成嘅地殼表皮。
### 地殼嘅資源
喺地殼嗰度收埋咗好多嘅礦床資源響度，其中Au、Ag、Cu、Fe、Sn、W、Mn、Pb、Zn、Hg、煤、石油等，都係人類嘅物質文明入面，必須要有嘅資源。

## 月球地殼
因為冷卻得快而岩漿冇分層，月球地殼基本上都係玄武岩。

## 同佢有關嘅書
### 地球地殼
* 中国少年儿童百科全书 第110页　浙江教育出版社  ISBN·7-5338-1946-2/G·1942
* 少年万事通 第203页　内蒙古少年儿童出版社  ISBN·7-5312-1106-8/I·225
* Kent C. Condie, *Origin of the Earth's Crust, Palaeogeography, Palaeoclimatology, Palaeoecology (Global and Planetary Change Section), *'75''':57–81 1989, 

## 睇埋
* 地球嘅構造
* 地幔
* 地核
* 大地嘅電流

## 出面網頁
*USGS Crust Thickness Map
阿爾巴尼亞

**阿爾巴尼亞**，正式國名叫**阿爾巴尼亞共和國**（），係一個坐落喺東南歐巴爾幹半島嘅國家，首都兼最大城市係地拉那。阿爾巴尼亞西臨亞德里亞海同愛奧尼亞海，兩者同屬地中海水域；陸上邊界方面，西北同黑山接壤，東北黐住科索沃，東面接北馬其頓，南面則同希臘為界。全國面積約28,748 平方公里，氣候、地質、水文同地貌條件多樣。國土景觀極其壯麗，既有長年積雪、崎嶇不平嘅山脈——好似阿爾巴尼亞阿爾卑斯山同科拉布山——亦有沿住兩大海域伸展、土質肥沃嘅低地平原。

阿爾巴尼亞古時由多個伊利里亞部族居住，包括阿爾迪埃伊人同陶蘭提亞人等等，而西南一帶則有喬奧尼斯人聚居。古希臘人亦曾喺沿岸興建殖民城邦，當中以阿波羅尼亞最享負盛名。喺馬其頓王國興起之前，伊利里亞人一直係當地嘅主導勢力。 經過伊利里亞戰爭之後，阿爾巴尼亞被納入羅馬帝國版圖，並喺帝國分裂後繼續屬於拜占庭帝國。中世紀期間，多個公國先後湧現。15世紀，阿爾巴尼亞喺民族英雄斯坎德培嘅帶領下，成為抵抗鄂圖曼擴張嘅重心，成功阻擋敵軍進犯超過二十載。雖然最終不敵，淪為鄂圖曼帝國藩屬成四百年咁耐，但阿爾巴尼亞人依然守住咗獨特嘅文化認同，並喺 19 世紀掀起咗場阿爾巴尼亞文藝復興運動。1912年，阿爾巴尼亞宣佈獨立；其後嘅20世紀動盪不斷，先後經歷君主制、兩戰期間嘅外國佔領，以至恩維爾·霍查治下嘅共產政權。1997年，阿爾巴尼亞發生阿爾巴尼亞社會黨同阿爾巴尼亞民主黨人之間嘅內戰，最終被聯合國維持和平部隊所平息。

自獨立以嚟，阿爾巴尼亞歷經多次政治轉變，由君主制轉入共產主義體制，最終成為一個主權、議會制嘅立憲共和國。國家以憲法為尊，強調權力分立，政治架構包括議會、象徵性嘅總統、具實權嘅總理，以及分層嘅司法體系。阿爾巴尼亞屬於發展中國家，其中高收入經濟體系以服務業為主，製造業同旅遊業亦佔重要地位；單喺2024年，到訪遊客已突破一千一百萬人次。 自共產制度瓦解，國家由計劃經濟轉向市場經濟。國民亦享有全民醫療保障同免費基礎教育。現時，該國已成為歐盟正式候選國，並自2022年起展開入盟談判。

## 名源
「阿爾巴尼亞」呢個名起源於中世紀拉丁文，根源可以追溯到古代伊利里亞（Illyrian）嘅阿爾巴尼部落。呢種歷史聯繫喺公元2世紀古希臘地理學家托勒密嘅著作入面得到支持，佢提到喺都拉斯（Durrës）東北面有一個叫「阿爾巴諾波利斯」（Albanopolis）嘅定居點。除此之外，中世紀文獻亦都記載過一個叫「阿爾巴諾」（Albano）或者「阿爾巴農」（Albanon）嘅聚落，反映出呢個地名喺歷史上好大機會係一直流傳落嚟嘅。不過，到底阿爾巴諾波利斯同阿爾巴諾係唔係同一個地方，同埋呢啲歷史記載之間嘅確切關係係點，到今日仲係學者爭論嘅焦點。

「阿爾巴尼亞人」最早而又無爭議嘅歷史記載，可以喺11世紀拜占庭歷史學家米海爾·阿塔雷亞迪斯（Michael Attaleiates）嘅著作睇到。書入面提到，佢哋喺1079年曾經參與過一場反抗君士坦丁堡嘅起義。 除咗咁，佢亦都將「阿爾巴尼塔人」（Albanoitai）視為杜拉佐公爵（Duke of Dyrrhachium）旗下嘅臣民。喺中世紀嗰陣，阿爾巴尼亞人叫自己個地方做 Arbëri 或者 Arbëni，而佢哋自稱就係 Arbëreshë 或者 Arbëneshë。

至於現時阿爾巴尼亞人叫自己國家做嘅「Shqipëri」（或者 Shqipëria），歷史起源可以追溯到 14 世紀。 不過，呢套稱呼要等到 17 世紀末至 18 世紀初，先至逐漸取代原本嘅 Arbëria 同 Arbëreshë，變成族群內部通用嘅名。呢兩個詞語喺民間被廣泛解讀為「鷹之地」同埋「鷹之子」嘅象徵。

## 出面網頁

* 
* Qeveria Shqiptare Keshilli i Ministrave
* National Tourism Organization, Albania's official website for travel & tourism information
* 
* 
* 
* 
* 
*
昂坪360

****（）係香港大嶼山上一條吊車綫，駁埋東涌同昂坪。佢喺2006年9月18號通車，係世界最大規模嘅吊車系統，亦係繼香港海洋公園之後香港第二個吊車系統。

昂坪360係地鐵有限公司（而家係港鐵公司）所有。呢個系統原本係由地鐵公司同埋澳洲Skyrail-ITM合組嘅香港Skyrail公司管理，但昂坪360喺2007年6月11號出現事故，間公司就喺同年9月18號俾地鐵收購。而昂坪360喺嗰單嘢之後一直停駛，直到2007年12月31號先至重開。

昂坪360嘅現任董事總經理係邵信明。

## 佢個名
最初香港地鐵將個系統叫做「東涌旅遊吊車」，但係官方名稱依家已經改咗做「昂坪360」。個名入面嘅「360」，係可以畀客坐吊車，望勻一個圈 360 度角，即係一眼睇晒大嶼山嘅風景。後尾官方將吊車改叫纜車。

## 路線圖

## 工程同埋試車
吊車工程喺2004年2月展開。吊車系統原本喺2006年6月24號投入服務，但係因為吊車喺6月17號試車嗰陣時出事唔郁，當局就宣布押後開幕日期。7月29號同埋7月30號，地鐵同九鐵嘅員工試坐吊車，機電工程署講話試車情況大致順利。喺颱風派比安8月吹襲香港嗰段時間，損毀咗部分吊車設施，不過都算輕微，但係開幕又要推遲。之後8月30號，昂坪吊車又開始畀人試坐，一直係咁試到9月5號，情況都算順利。因為咁，昂坪市集嘅商戶之間，重諗住吊車會喺9月11號或者9月13號通車添。

因為吊車工程有唔少阻滯，唔少地鐵公司有份搞呢個工程嘅人都辭職唔撈。而東涌站亦都發現石屎有裂紋，不過最後都有補救到。

最後喺9月18號下晝 1 點鐘，昂坪360正式通車。地鐵工程總監柏立恆，同埋昂坪360常務董事高德偉，一齊主持開幕儀式。

## 事故
### 吊車跌落山

昂坪360嘅一架吊車喺2007年6月11號返廠途中，連埋吊臂甩咗鋼纜，跌咗超過五十米，落下面山坡海邊嘅草叢，車廂爛曬。好彩嗰陣已經收車，冇載客。件事起因未知。呢件事發生之前一個星期左右，昂坪360先至啱啱做完週年檢查。當局喺事發三個鐘後，緊急召開記者會，宣佈吊車無限期停駛，直至調查完同運作安全確保到。

昂坪360去到2007年12月31號先至重開。

### 啤令唔正常損耗
昂坪360喺2012年1月25號下晝因技術問題停駛，八百幾個搭客喺氣溫得幾度嘅環境半天吊，事後昂坪360宣佈停駛十日做檢查。2月3號，昂坪360宣佈單嘢係因為機場島轉向站嘅滑輪組件嘅啤令有唔正常損耗，預計要再停駛兩個月去換晒全線七組啤令。

## 車站一覽‧接駁路線

! width=125 | 車站套色同埋名
! width=100 | 喺邊區
! width=275 | 車站接駁
! width=150 | 啟用日期
|- 
| colspan=4 align="center" style="background:#FFFFFF;color:#FFFFFF;" |
|- align="center"
| style="background:#274060;color:#DCDCDC;" | **[[東涌站 (昂坪360)|<span style="color:#FFFFFF;">東涌</span>]]**
| rowspan="2" | 離島區
| 可以行去港鐵東涌站轉
| rowspan="2" | 初次啟用：2006年9月18號再次啟用：2007年12月31號
|- align="center"
| style="color:#274060;" | **[[昂坪站|<span style="color:#274060;">昂坪</span>]]**
|

## 出面網頁

*昂坪360官方網頁
*  全日通
*香港地鐵嘅描述
*東涌吊車計劃嘅可持續發展咨詢委員會（英文）
李蘊

**李蘊**（，）係香港樂隊Cream嘅其中一名成員，舞蹈組合Loving Girls嘅隊長同埋原本打算喺2007年正式加入樂壇Ice Band嘅鼓手。13歲正式加入樂壇。

李蘊喺商場舉辦嘅歌唱比賽攞第四，俾現任經理人Peter Chiu睇中簽約成為輝皇娛樂旗下歌手，之後更加成為亞洲鼓王Don Ashley嘅徒弟。

Cream喺2006年8月演唱會後暫時分開，因為Hilda要去愛爾蘭讀書，而Carpo要專注響學業方面。Renee喺2007年10月19號出席一個電台節目叱咤樂壇訪問嘅時候宣佈自己已經獨立發展，同時推出第一首自己嘅歌《無心對峙》，重拍咗第一齣戲《第一誡》。

李蘊喺2016年1月喺海南同圈外人羅章冠擺喜酒，同時宣佈佢哋經已喺前一年6月結咗婚。

2022年，李藴與羅章冠離開，結束7年婚姻關係。

## 歌唱、影視作品
### 唱片
;響Cream嗰陣時
*2004年9月16號《Cream Garden（限量珍藏校園版）》
*2004年10月16號《Cream Garden（第二版）》
*2005年6月8號《Super Model》
*2005年7月20號《家傳戶曉兒歌集》
*2006年8月2號《My Sunshine》

;個人發展
*2009年4月24/25/26號《I'm ready》

### 仍然未收錄響唱片嘅歌
;2006年
*《寵愛我》
*《MySunShine》廣東版（同Jason合唱）
;2007年
*《彩虹橋》（同Arzo合唱）
*《無心對峙》（派咗台）
;2008年
*《彩虹橋》（派咗台）
*《十五..十六..十七》（派咗台）
;2009年
*《友情客串》（派咗台）

### 電視劇（[[無綫電視]]）
;響Cream嗰陣時
*2005年5月29號《百法百眾終極戰》（法理何在之小心地滑） - Cream
*2005年6月25號《奇幻潮》（復仇）
*2005年9月20號《百法百眾》（法理何在之要不得的賞金？）
*2005年10月5號《人間蒸發》（第8集），飾演廖碧兒童年
*2006年5月20號《百法百眾優先場》（法理何在之居有定鎖）
*2006年《上海傳奇》，飾演楊思琦童年 #劇集2006年5月喺海外推出

### 電影
;獨立發展嗰陣時
*2007年《第一誡》（2008年3月13號喺新加坡上映，2008年9月4號喺香港上映）

## 演唱會、音樂會
;響Cream嗰陣時
*2004年6月5號「許冠傑繼續微笑演唱會」表演嘉賓（香港體育館）
*2004年8月28號「Cream 孖公仔Party音樂會」（紅磡理工學院）
*2004年11月28號「Cream 跨代情敬老懷舊慈善演唱會」（伊利沙伯體育館）
*2006年8月22-23號「Cream 3周年My Sunshine演唱會」（伊利沙伯體育館）
;獨立發展嗰陣時
*2008年1月18號「思念張震嶽是一種病演唱會」客席鼓手（九龍灣展貿Star Hall）

## 獎項
;響Cream嗰陣時
:;2004年
:*pm第三屆樂壇頒獎典禮 - 『pm 04巴閉組合新人獎』
:*新城勁爆頒獎禮2004 - 『新城勁爆新登場組合』
:;2005年
:*第二屆勁歌王頒獎典禮 - 『香港最有前途新人組合』、『網絡人氣組合』
:*pm第四屆夏日人氣歌手頒獎禮 - 『pm 人氣歌曲』（不可沒友）
:*pm第四屆樂壇頒獎禮 - 『pm 強勢金曲』（學生應否談戀愛）
:*新城勁爆兒歌頒獎禮2005 - 『新城勁爆兒歌』（其實我乖）、『新城勁爆兒歌』（不可沒友）、『新城勁爆全年最高播放指數金曲』（不可沒友 - 加油篇）
:*新城勁爆頒獎禮2005 - 『勁爆合唱歌曲』（不可沒友 - 加油篇）
:;2006年
:*第三屆勁歌王頒獎典禮 - 『網絡人氣組合』
:*新城勁爆兒歌頒獎禮2006 - 『新城勁爆兒歌』（宮崎駿的童話）

## 《[[壹本便利]]》性感照事件
### 刊登風波
2006年6月17號李蘊媽咪同埋經理人陪李蘊，上晝去到壹傳媒總部化妝。下晝就跟專車去大埔烏蛟騰影相。四日後，6月21號第752期《壹本便利》就登咗嗰日拍嘅李蘊濕身相，加上誇張標題，引起唔少日注意，有部份人第一日就去影視及娛樂事務管理處投訴，第一日就有成10單。之後一日，6月22號投訴去到44單，而觀塘重案組因懷疑涉及兒童色情，介入做刑事調查。李蘊嘅經理人公司輝皇娛樂話雜誌嘅內容唔係真嘅，而且相係畀人加工過，重向《壹本便利》發出律師信追究，要求澄清報道同埋公開道歉。之後兩日，6月23-24號李蘊同埋媽咪終於回應，接受咗《東方日報》嘅專訪，同埋喺新城電台發出聲明，譴責《壹本便利》。不過呢啲投訢唔單止無減弱呢期銷情，反而重吸引唔少人爭住來買。

### 刑事起訴
到7月12號觀塘重案組做咗初步調查，而影視處收到嘅投訴去到140。再過四個月，11月14號警方調查半年之後，正式落案起訴壹本便利有限公司、《壹本便利》總編輯袁彩玉同埋承印人百樂門印刷服務有限公司，指控佢哋犯咗觸犯《防止兒童色情物品條例》。2007年3月19號，案件喺觀塘法院開審，李蘊嘅媽咪出庭作供。《壹本便利》係第一間傳媒機構被控觸犯《防止兒童色情物品條例》。第二日3月20號裁判官林嘉欣裁定，第752期《壹本便利》6頁刊登李蘊濕身照片嘅內容，其中4頁涉及控罪嘅表面證供成立。到下過月，4月16號裁判官指案中疑點重重，照疑點利益歸於被告嘅原則下，裁定案中被告罪名唔成立。（案件編號：KTCC 7416/06）

### 相關事件
2006年8月30號多間傳媒收到一封匿名信，同埋一段聲帶，內容係李蘊經理人、李蘊同埋輝皇娛樂旗下另一名藝人吳筱茵一齊食飯時嘅對話。 李蘊話，聲帶中嘅女仔並唔係佢自己，而李蘊經理人更嚴正聲明，有關聲帶係經過移花接木，唔排除就事件報警求助。 另外一個月後，9月15號李蘊嘅屋企人同埋經理人同時收到有刀片嘅恐嚇信，相繼報警，李蘊經理人相信事件屬嚴重惡作劇，兩案已經合併交咗畀中區警署偵緝人員調查。

### 聲明
Renee嘅阿媽6月24號喺新城電台粵港越流行節目時段裏面發出下面嘅聲明：「6月16號我接到《壹周刊》嘅電話，約咗Renee喺6月17號影一輯陽光少女嘅專輯同埋做訪問，嗰日上晝11點半，我同Renee到咗壹傳媒嘅大廈門口，有個女記者帶咗我哋到化妝室化妝、整頭，並攞咗兩套衫畀我睇，我覺得冇問題。之後跟佢哋到大埔某地方影相，嗰日天氣好熱。Renee換衫時，我發現多咗3套有少少性感嘅衫，我即時拒絕。佢哋卻不停游說，話唔性感同埋影出來好靚，影相時又不停喺Renee身同頭上噴水，指出來效果好些，如果唔好會唔刊登。想唔到之後喺不知情下，相片喺《壹本便利》刊出，效果既唔健康又被加工，內文亦歪曲事實，好負面，對我同女兒好大傷害。吸收咗今次大教訓，令我認識到部分傳媒嘅操守道德有問題。而家經理人公司會採取法律行動追究，所以我哋唔方便回答問題，以免影響法律程序。我希望呢事件快啲完，傳媒唔好騷擾小朋友。」

## 參考
**注意**：以下引用咗嘅報章標題，可能有唔中立嘅描述。但係根據可供查證原則，仍然詳列喺下面：

*譴責《壹本便利》刊登未成年歌手李蘊性感照片 - 明光社
*《李蘊濕身照裁決》專輯 - 東方報業集團

## 出面網頁
*CREAM HOUSE - CREAM 官方網站
*~李蘊~Renee之日誌 - 李蘊嘅網上日記（Yahoo! Blog）
*李蘊日誌....*  - 李蘊嘅網上日記（QOOZA）
*李蘊香港歌迷會網站及論壇 - 李蘊香港歌迷會網站及論壇
*只想‧愛蘊Just Love Renee - 李蘊個人歌迷會論壇
湖

**湖**（粵拼：wu⁴）係畀陸地包圍住水嘅地形。大部份嘅湖都淡水，而咁啱多數嘅湖都響北半球高緯度嘅地方。大湖有時會叫內陸海，而細海又畀人叫湖。

湖唔係成日有水，有時要到雨季先有好水，其他時候可能乾晒。亦有啲湖係人工整出來，畀發電廠，供水，或者消閒活動用。